title: James Scott (muusikko)

text: James Scottin synnyinkaupungissa Neoshossa oli useita hotellien baareja ja saluunoita, joissa mustat muusikot viihdyttivät yleisöä. Eräs näistä oli John Coleman, joka opetti nuorta Scottia soittamaan pianoa . Colemanin antama opetus koostui 30 oppitunnista, jotka sisälsivät klassista pianonsoiton opetusta sekä opastusta soittotyyliin, joka sittemmin tultiin tuntemaan nimellä ragtime. Scott oppi soiton alkeita myös äidiltään. Soiton opiskelua vaikeutti se, ettei perhe omistanut pianoa, joten Scottin täytyi soittaa koulussa ja naapureiden luona. Perheen muutettua Kansasiin Scott pääsi soittamaan sukulaistensa omistamia poljettavia urkuja. Perhe otti sittemmin urut mukaansa palattuaan takaisin Neoshoon. Myöhemmin Scottin isä osti käytetyn pianon. Näihin aikoihin Scott laati ensimmäisen sävellyksensä .


title: James Scott (muusikko)

text: James Scott muutti vuonna 1902 Carthageen, Missourin osavaltioon. Hän toimi siellä kengänkiillottajana ja hankki lisänansioita soittamalla pianoa tanssiesitysten välissä Lakesiden huvipuistossa Carthagen lähettyvillä sekä pianistina paikallisissa saluunoissa . Vuonna 1902 Scott pääsi töihin avustajaksi Charles Dumarsin musiikkiliikkeeseen. Scott soitti liikkeen takahuoneessa pianoa, mikä alkoi kiinnostaa ihmisiä. Tämän johdosta liikkeen myynti lisääntyi ja Dumars palkkasikin Scottin säveltäjäksi. Dumars julkaisi kolme ensimmäistä Scottin sävellystä: A Summer Breeze (1903), The Fascinator (1903) ja On the Pike (1904). Scott alkoi saada laajempaa mainetta, kun esiintyi kesällä 1904 konsertissa yhdessä tunnetun pianistin John W. ”Blind” Boonen (1864-1927) kanssa . Vuosina 1905 ja 1906 Scott jatkoi edelleen esiintymisiä Lakesiden huvipuistossa.


title: James Scott (muusikko)

text: Vuonna 1906 James Scott tapasi ragtimemusiikin tunnetuimman säveltäjän Scott Joplinin St. Louisissa. Joplin auttoi häntä sovittamalla kappaleen Frog Legs Rag julkaisua varten. Kappaleen julkaisi John Starkin musiikkikustantamo . Tutkijat ovat esittäneet, että James Scott sai Joplinilta vaikutteita, koska Scottin teokset vuoden 1906 jälkeen olivat monipuolisempia ja vaikeampia soittaa . Palattuaan Carthageen Scott muodosti lauluryhmä Carthage Jubilee Singersin, joka esiintyi paikallisissa konserteissa. Hän toimi myös teatteripianistina Delphus-nimisessä elokuvateatterissa. Vuonna 1906 Scottin ansiot olivat siinä määrin lisääntyneet, että hän kykeni hankkimaan talon Carthagesta. Piakkoin tämän jälkeen hän avioitui Nora Johnsonin kanssa . Avioliitto oli lapseton ja päättyi Noran kuolemaan 1930-luvulla.


title: James Scott (muusikko)

text:
1910-luvun alussa Scott toimi edelleen Dumarsin musiikkiliikkeessä ja jatkoi säveltämistä. Hän kuitenkin erosi liikkeen palveluksesta vuonna 1914, koska halusi opettaa musiikkia päätoimisesti . Vuoden 1906 jälkeen kaikki Scottin sävellykset julkaistiin John Starkin musiikkikustantamossa. Kappaleet lähetettiin kustantamoon nimettöminä ja kustantamossa niille valittiin nimet . Yhdysvaltain liittyminen ensimmäiseen maailmansotaan lähestyi, mikä alkoikin vaikuttaa Carthagen alueen taloudelliseen tilanteeseen. Alueen taloustilanne heikkeni ja Scottiltakin loppuivat työt. Vuonna 1917 hän muuttikin Kansas Cityyn, jossa hän asui aina kuolemaansa asti. Kansas Cityssä Scott jatkoi musiikin opettamista. Hän perusti oman yksityisen studion, jossa opetti pianonsoittoa . Opetustoimen ohella hän jatkoi ragtime-kappaleiden säveltämistä. Kansas Cityssä vaikutti myös toinen tunnettu ragtime-säveltäjä Charles L. Johnson, mutta Scott ja Johnson eivät tiettävästi koskaan tavanneet .
1920-luvun alussa Scott toimi teatteripianistina elokuvateatterissa Kansas Cityssä. Ajoittain hän esiintyi vaudeville-kiertueilla. Ragtime-musiikki oli kuitenkin mennyt pois muodista, joten Scott ei enää säveltänyt musiikkia. Viimeinen Scottin sävellys Broadway Rag julkaistiin vuonna 1922 . Toisaalta syynä sävellysten loppumiseen oli se, että John Stark lopetti kustannustoiminnan vuonna 1922.


title: James Scott (muusikko)

text: Vuonna 1924 Scott liittyi Harry Dillardin johtamaan 7 miehen orkesteriin, joka laajeni sittemmin 20 jäsenen sinfoniaorkesteriksi. Orkesteri esiintyi paikallisessa Lincoln Theatressa vuosina 1926-1928 . Lähestyvä lama-aika kuitenkin johti orkesterin hajoamiseen loppuvuonna 1928, kun teatteriin hankittiin urut orkesterin tilalle. Scott kuitenkin sai tilaisuuden jatkaa urkurina. Samassa paikassa urkuja soitti myös tuleva jazzpianisti William ”Count” Basie .


title: James Scott (muusikko)

text: 1930-luku oli James Scottille kovaa aikaa. Scottin vaimo kuoli 46-vuotiaana vuonna 1930 . Samana vuonna Scottilta loppuivat työt, koska äänielokuvan tultua elokuvateattereissa ei enää tarvittu pianisteja. Tämän jälkeen Scott kokosi 8-miehisen orkesterin. Yhdysvaltoja koetteli 1930-luvun alussa lama, eikä orkesterilla ollut juurikaan töitä. Scottin terveys alkoi samaan aikaan heiketä.


title: James Scott (muusikko)

text: Scott kuoli 53-vuotiaana munuaisvikaan ja arterioskleroosiin Kansas Cityssä 30. elokuuta 1938. Hänet haudattiin Westlawnin hautausmaalle Kansas Cityssä. Hauta pysyi merkitsemättömänä yli 40 vuotta, kunnes paikallinen yhdistys pystytti haudalle kiven vuonna 1981.


title: James Scott (muusikko)

text: James Scott sävelsi 30 ragtimesävellystä . Niiden lisäksi hän sävelsi valsseja ja lauluja. Scottilta on sittemmin julkaistu vielä yksi ragtimekappale. 1950-luvun lopulla ragtimepianisti Robert Darch matkusti Carthageen, Missourin osavaltioon. Tuolloin hän sai James Scottin sukulaiselta haltuunsa joitakin Scottilta jälkeen jääneitä papereita, joissa oli yhden ragtimesävellyksen (Calliope Rag) luonnostelma . Darch kopioi nuotit alkuperäisistä papereista ja täydensi kappaleen. Se julkaistiin ensi kerran vuonna 1964 teoksessa They All Played Ragtime. Scott oli säveltänyt Calliope Ragin luonnostelman sinä aikana, kun esiintyi Lakesiden huvipuistossa, Carthagen lähettyvillä ennen vuotta 1910 . Ragtimeasiantuntija Bill Edwards on ajoittanut sen suunnilleen vuodelle 1906 .


title: James Scott (muusikko)

text: Scottin tiedetään säveltäneen musiikkia vielä vuoden 1922 jälkeen, mutta yhtään sävellystä tuolta ajalta ei kuitenkaan ole säilynyt .


title: James Scott (muusikko)

text: James Scottin syntymävuodesta on ollut joitakin epäselvyyksiä. Esimerkiksi hänen hautakivessään annetaan syntymävuodeksi 1886 . Yleisesti hyväksytty vuosi on kuitenkin 1885 .


title: James Scott (muusikko)

text: Ragtime-sävellykset


title: James Scott (muusikko)

text: Muut sävellykset


title: Jevgeni Kuznetsov (jääkiekkoilija)

text: Jevgeni Jevgenevitš Kuznetsov (, s. 19. toukokuuta 1992 Tšeljabinsk, Venäjä) on venäläinen jääkiekkoilija, joka pelaa NHL-joukkue Washington Capitalsissa. Hyvin luisteleva, pehmeäkätinen Kuznetsov osaa pelata sekä keskellä että laidassa. Hän voitti Stanley cupin kaudella 2017–2018 olleen pudotuspelien pistepörssin voittaja tehoin 12+20=32


title: Jevgeni Kuznetsov (jääkiekkoilija)

text: Kuznetsov teki KHL-debyyttinsä Traktor Tšeljabinskissä kaudella 2009–2010, jolloin hän pelasi 35 ottelua tehoin 2+7=9. Kuznetsov pelasi osan kaudesta myös juniorisarja MHL:n Belyje Medvedin riveissä. Washington Capitals varasi hänet ensimmäisellä kierroksella 26. vuorolla .


title: Jevgeni Kuznetsov (jääkiekkoilija)

text: Toukokuussa 2010 Kuznetsov teki kaksivuotisen jatkosopimuksen Traktor Tšeljabinskin kanssa. Hän teki kaudella 2010–2011 läpimurtonsa KHL:ssä tehdessään 44 runkosarjaottelussa tehot 17+15=32, jotka riittivät joukkueen sisäisen pistepörssin voittoon.


title: Jevgeni Kuznetsov (jääkiekkoilija)

text: Kuznetsov siirtyi NHL-seura Washington Capitalsiin kesken kauden 2013–2014. Kaudella 2015–2016 hän oli joukkueen paras pistemies tehoilla 20+57=77. Kaudella 2017–2018 hän oli runkosarjassa joukkueensa toiseksi paras pistemies tehoilla 27+56=83. Hän voitti pudotuspelien pistepörssin tehoilla 12+20=32. Kausi päättyi Washingtonin Stanley Cup-voittoon.


title: Jevgeni Kuznetsov (jääkiekkoilija)

text: Kuznetsov on pelannut Venäjän maajoukkueessa viidet MM-kilpailut, joista hän on saavuttanut maailmanmestaruuden 2012 ja 2014, sekä pronssia 2016 ja 2017.


title: Jevgeni Kuznetsov (jääkiekkoilija)

text: Kuznetsov pelasi alle 20-vuotiaiden MM-kilpailuissa vuosina 2010 ja 2011. Noista jälkimmäinen turnaus päättyi maailmanmestaruuteen ja Kuznetsov valittiin sen tähdistökentälliseen. Hän oli joukkuetoverinsa Vladimir Tarasenkon kanssa piste- ja syöttöpörssin toinen Kanadan Brayden Schennin jälkeen.


title: Jevgeni Kuznetsov (jääkiekkoilija)

text: Kuznetsov pelasi myös alle 18-vuotiaiden MM-kilpailuissa vuosina 2009 ja 2010 tehden molemmissa turnauksissa tuhoisaa jälkeä. Vuoden 2009 turnauksessa Kuznetsov oli tehoilla 6+7=13 Venäjän toiseksi paras pistemies Vladimir Tarasenkon jälkeen sekä kisojen pistepörssin kolmas Suomen Teemu Pulkkisen ja Mikael Granlundin sekä Yhdysvaltain Jerry D'Amigon kanssa. Hänen turnauksensa päättyi hopeaan. Vuoden 2010 kisoissa Kuznetsov oli tehoilla 5+7=12 Venäjän paras pistemies ja turnauksen pistepörssin neljäs Ruotsin Ludvig Rensfeldtin kanssa. Venäjä tuli turnauksessa neljänneksi ja hänet valittiin tähdistökentälliseen.


title: Rein Ristlaan

text: Rein Ristlaan (27. huhtikuuta 1933 Tallinna – 31. joulukuuta 2007 Tallinna) oli Neuvosto-Viron kommunistisen puolueen keskuskomitean ideologiasihteeri vuosina 1980-1988 eli oli kolmanneksi merkittävin sen aikaisessa Neuvosto-Viron poliittisessa hierarkiassa.


title: Rein Ristlaan

text: Rein Ristlaan kävi koulunsa Tallinnassa saavuttaen kemian insinöörin tutkinnon Tallinnan teknillisestä yliopistosta. Opiskeluvuosien ajan hän oli ollut kansallisesti suuntautunut eikä toiminut kommunistisessa nuorisojärjestössä.


title: Rein Ristlaan

text: Rein Ristlaan liittyi kommunistipuolueeseen 1963. Sen jälkeen hän oli Tallinnan kaupungin toimeenpanevan komitean varapuheenjohtajana ja vuodesta 1967 kaupunkikomitean sihteerinä. Vuodesta 1975 hän siirtyi kommunistipuolueen kaupan ja palvelualan yksikön johtajaksi.


title: Rein Ristlaan

text: Rein Ristlaanin huippukausi poliittisessa elämässä sijoittuu Viron kommunistisen puolueen silloisen johtajan Karl Vainon aikaan ja venäläisyyden aseman nousuun virolaisyhteiskunnassa. Ideologiasihteerin tehtävässään hänellä oli vastuu virolaisesta kulttuurista. Virkaan tullessaan virolaiset toivoivat hänestä kovia kokeneen virolaisen kulttuurin suojelijaa, mutta toisin kävi. Virolaisen kulttuurin toimijat saivat kokea kovia hänen valtansa aikana. Ristlaanin kauden alkuun lokakuussa 1980 liittyy 40 kirje, jonka selvittelyssä kommunistipuolueen johto, Vaino ja Ristlaan etunenässä, pitivät tiukkaa linjaa. Myöhemmin 1980-luvulla kirjailijaliiton puheenjohtaja sekä joukko päätoimittajia erotettiin tehtävistään. Osana käynnistynyttä perestroika-aikaa Viron kommunistipuolueen päätöksellä ja valvonnassa perustettiin sitten ajan hengen mukaisesti uusia kulttuurilehtiä, Ajan Pulse ja Vikerkaar.


title: Rein Ristlaan

text: Suomen televisio ja sen ohjelmien näkyminen Pohjois-Viroon ml. Tallinna aiheutti suurta huolta Rein Ristlaanin koko ideologiasihteerin virkauran ajan. Yritykset hallita läntisten televisio-ohjelmien vaikutusta ja lisääntyvän laivaliikenteen aiheuttaman kanssakäymisen vaikutuksia eivät enää onnistuneet.


title: Rein Ristlaan

text: Perestroika-ajan seurauksena vapautunut ilmapiiri johti Ristlaanin joutumiseen epäsuosioon. Ristlaanin uran käännekohta oli virolaisessa lehdistössä alkanut fosforiittikaivoksen rakentamista vastustava kirjoittelu. Sen hillitseminen ei enää onnistunut. Kommunistipuolueen johto johtajanaan Karl Vaino syytti entiseen nähden hallitsemattomasta tilanteesta Rein Ristlaania. Ristlaan erotettiin tammikuussa 1988. Tällöin elettiin juuri käynnistynyttä avointa keskustelua ja juuri käynnistyvää "laulavan vallankumouksen" aikaa, joka johti ensin Karl Vainon ja sitten koko puolueen häviöön.


title: Rein Ristlaan

text: Ideologiasihteerikauden jälkeen Ristlaan työskenteli vielä pari vuotta Neuvosto-Viron uskonnollisten asioiden valtuutettuna kadoten sitten virolaisesta julkisuudesta. Hän ei antanut valtakautensa jälkeen haastatteluja eikä kirjoittanut itse mitään valtakaudestaan.


title: PDT

text: PDT "(Pacific Daylight Time)" UTC−8 on Pohjois-Amerikassa käytetty nimitys PT "(Pacific Time Zone)"-aikavyöhykkeestä kesäaikaan. PDT peittää suurimman osan Yhdysvaltain ja Kanadan länsirannikkoa sekä osaa Meksikosta; Kalifornia, Washington, Oregon, Nevada, Idaho, Brittiläinen Kolumbia, Yukon, Baja California ja Revilla Gigedon saaret. PDT on UTC−8 (tuntia) paitsi kesäaikaan UTC−7 (tuntia).


title: PDT

text: PDT on tunnin edellä Alaskan aikavyöhykettä, tunnin jäljessä Vuoriston aikavyöhykettä ja kolme tuntia jäljessä EDT:tä.


title: Melonta olympialaisissa

text: Melonta on ollut olympialaisten kilpailuohjelmassa virallisena lajina vuodesta 1936 lähtien. Vuonna 1924 melonta oli olympialaisissa näytöslajina. Koskimelonta on ollut ohjelmassa ensimmästä kertaa vuonna 1972, ja yhtäjaksoisesti se on ollut olympiaohjelmassa vuodesta kesäolympialaisista 1996 lähtien..


title: Melonta olympialaisissa

text: Menestyneimmät maat olympialaisten melonnassa ovat Saksa, Neuvostoliitto ja Unkari..


title: Anssi Tiittanen

text: Anssi Tiittanen (s. 1979) on Think Twice -yhtyeessä vaikuttanut, nykyisin soolouraa tekevä artisti.


title: Anssi Tiittanen

text: Yhtyeessään laulajana ja kitaristina toimiva Tiittanen on julkaissut soololevyn "Veren perintö" (Aikamedia 2008) sekä Anssi Tiittanen & Kantrisydän (Aikamedia 2013).


title: Anssi Tiittanen

text: Varsinaisessa ammatissaan Anssi Tiittanen toimii helluntaiseurakuntien viikkolehden Ristin Voiton toimituspäällikkönä.


title: Anssi Tiittanen

text:
Anssi Tiittanen perusti Think twice -gospelyhtyeen Jami Suhosen ja Joona Ryödin kanssa vuonna 1994. Yhtye esiintyi vuoteen 2008 saakka. Think twicen tuotannossa Tiittasen tunnetuimpia sävellyksiä ovat
Anssi Tiittanen profiloitui Think twicessa tunnelmallisten, hitaiden kappaleiden säveltäjänä ja tulkitsijana. Think twicen lopetettua toimintansa Tiittasen tuotanto on pysynyt countryyn ja folkiin vivahtavassa gospelmusiikissa.


title: Anssi Tiittanen

text: Anssi Tiittasen tunnetuin sävellys on "Enkeli" Think twicen albumilta Taivas (1998). Kappaleen on yhtyeen lisäksi levyttänyt yhdeksän eri solistia tai ryhmää. Think twicen ohella laulun tunnetuimman tulkinnan on tehnyt Laura Pakarinen albumille Kaduilla tuulee (Aikamedia 2003), jolle Anssi Tiittanen teki myös muita sävelmiä.


title: Anssi Tiittanen

text:
Anssi Tiittanen perusti Jooram Mäkisen kanssa radikaali.net -internetsivuston vuonna 2000. Hän on ollut perustamisesta lähtien sivuston pääkirjoitustoimittaja ja kolumnisti.
Tiittanen toimi vuosina 2005-2006 Päivä Osakeyhtiön julkaiseman Dynamite News -nuorisolehden päätoimittajana.
Vuodesta 2006 alkaen Tiittanen on toiminut helluntaiseurakuntien viikkolehden Ristin Voiton toimituspäällikkönä. Lisäksi hän toimii helluntaiherätyksessä erilaisissa luottamustoimissa.


title: Anssi Tiittanen

text: Anssi Tiittanen on kirjoittanut pastori, evankelista Markku Tuppuraisen elämäkertakirjan Kure - Yksinäinen susi (Kuva ja Sana 2004). Teosta on vuoteen 2012 mennessä myyty noin 6 000 kappaletta.


title: Harri Helenius

text: Harri Helenius on Bass'n Helen -yhtyeen keulahahmo ja säveltäjä. Hän toimii myös Aikamedian musiikkipäällikkönä, Nuorten kesä-festivaalin projektipäällikkönä sekä yrittäjänä Medusa Production Oy:n tiimoilta. Hän on syntynyt Nokialla, mutta asuu perheensä kanssa nykyisin Hausjärvellä. Hän on myös ollut Kristillisdemokraattien ehdokkaana kunnallisvaaleissa.


title: Hirawanu Tapu

text: Hirawanu Tapu (n. 1824 – toukokuu 1900) oli moriori. Vaikkakin Tommy Solomon oli viimeinen kuollut puhdasverinen moriori, Hirawanu Tapun katsotaan olleen viimeinen kulttuurillinen moriori. Vaikka hän ei ollutkaan päällikkö, moriorit pitivät häntä eräänlaisena johtohahmona. Hän keräsi talteen morioreiden perinteitä ja kieltä. Hirawanu Tapu on tallentanut arviolta 90 % olemassa olevista moriorin kielen tiedoista.


title: Hirawanu Tapu

text: Tapun varhaisesta elämästä tiedetään vain vähän. Hän syntyi vuoden 1824 tienoilla ja hänen äitinsä nimi oli joko Runanga tai Hirimaru. Hänen isäänsä ei tiedetä. Hänellä oli yksi varmistettu velipuoli, Wi Tipene Matahuri. Tapu kuului morioreiden Owenga-heimoon. Hän asui Te Awapatiki -nimisessä moriori kylässä, kun Te Ati Awa -maoriheimo hyökkäsi saarelle vuonna 1835. Hirawanu Tapu otettiin orjaksi ja hän kuului Kaingaroalaiselle päällikkö Wiremu Kingi Meremerelle. 1859 hänellä oli suhde moriorinaiseen nimeltä Rohana, mutta naisen omistaja yritti estää suhteen viemällä hänet Waitangiin. Tämä ilmeisesti epäonnistui, sillä pari eli yhdessä vuodesta 1861 lähtien. Tapu sai vapauden hänen omistajansa kuoltua vuonna 1860 ja muutti takaisin synnyinseuduilleen Chathamsaaren kaakkoiskolkkaan. Siellä hänestä tuli paikallisen päällikkö Torea Takerehen neuvonantaja. Näihin aikoihin hän oli oppinut kirjoittamaan ja puhumaan maoria, mutta morioria hän osasi vain puhua. Hän osasi myös hieman englantia. Vuonna 1862 pidetyssä morioreiden suurkokouksessa hänet valittiin tapahtumien kirjuriksi tallentamaan morioreiden perinteitä ja sukutietoja. Hänestä tuli morioreiden kulttuurin asiantuntija, jonka luokse usein ohjattiin ulkopuoliset morioreista kiinnostuneet tutkijat. 1860-luvun puolivälissä hän sai töitä saaren satamasta tullivirkailijana kirjoitustaitonsa ansiosta.


title: Hirawanu Tapu

text: 1868 hän muutti owengaheimolle varatulle 2 000 eekkerin alueelle Manukauun. Maat antoi morioreille virallisesti vuonna 1870 alkuperäisväestön maa-asioita hoitava oikeus. Hirawanu Tapu toimi maa-asioissa morioreiden puolestapuhujana. Oikeudenkäynnin lopputuloksena 97,3 % maasta annettiin maoreille, ja morioreille jäi vain 2,7 % eli noin 4 100 eekkeriä. Vuodesta 1868 hän oli myös auttanut Alexander Shandia keräämään morioreiden perimätietoa ja kielen sanastoa. Kerätty aineisto julkaistiin lehdessä "Journal of the Polynesian Society" 1890-luvulla ja kirjana "The Moriori people of the Chatham Islands: their history and traditions" vuonna 1911. 1890-luvulla hän kärsi useaan otteeseen influenssasta ja tuberkuloosista ja kuoli lopulta vuoden 1900 toukokuussa noin 76-vuotiaana. Hänen kuollessaan vain 12 puhdasveristä morioria oli enää hengissä, mutta kellään heistä ei ollut samankaltaista morioreiden kulttuurin tietämystä ja sen katsotaankin kuolleen hänen mukanaan.


title: Viitajoki

text: Viitajoki on Kiiminkijoen sivuhaara Puolagan kunnan etelälaidalla aivan Utajärven rajalla. Se saa alkunsa Isosta Viitajärvestä ja laskee Kiiminkijokeen seututie 837:n alitettuaan puolisentoista kilometriä Kalliuskoskesta alavirtaan. Joen pituus on noin kuusi kilometriä ja se virtaa ensin Viitasuon itäpuolella pohjoiseen, sitten itäkoilliseen ja Haarainkankaan jälkeen taas pohjoiseen. Jokivarteen menee itä- ja länsipuolelta metsäautotie, joskaan joen lähtöpisteeseen Isolle Viitajärvelle ei ole tieyhteyttä. Asutusta joen varrella on ainoastaan seututie 837:n tuntumassa.


title: Bill McCreary

text: William "Bill" McCreary (s. 17. marraskuuta 1955 Guelph, Ontario) on entinen kanadalainen jääkiekkoerotuomari, joka toimi tuomarina NHL:ssä lähes 30 vuotta. Hän ehti viheltää pitkän uransa aikana lähes 1 600 sarjapeliä ja 282 playoff-ottelua. McCreary oli pelaajien keskuudessa suosituin päätuomari. McCreary tuomaroi vuosien 1998, 2002 ja 2010 miesten olympiaturnauksien loppuottelut.


title: Bill McCreary

text: 16.11.2014 NHL palkitsi McCrearyn tekemällä hänestä kaikkien aikojen 16. tuomarina Hockey Hall of Famen jäsenen.


title: Oliver Goldsmith

text: Oliver Goldsmith (10. marraskuuta 1730 – 4. huhtikuuta 1774) oli irlantilainen kirjailija, runoilija ja lääkäri. Hänen tunnetuimpia teoksiaan ovat "Wakefieldin kirkkoherra" (1766), paimenrunoelma "The Deserted Village" (1770) (veljen muistolle) sekä näytelmät "The Good-Natur'd Man" (1768) ja "She Stoops to Conquer" (1771, ensiesitys 1773). Hän kirjoitti myös teoksen "An History of the Earth and Animated Nature" ja hänen kirjoittamakseen oletetaan myös satuklassikko "The History of Little Goody Two-Shoes", josta on peräisin englanninkielisessä maailmassa tunnettu ilmaus ”goody two-shoes” ('kukkahattutäti').


title: Oliver Goldsmith

text: Goldsmithin syntymäajasta ei ole täyttä varmuutta. Kongressin kirjaston mukaan hän olisi sanonut elämäkerran kirjoittajalle syntyneensä 29. marraskuuta 1731 tai mahdollisesti 1730. Muissa lähteissä on mainittu päiväksi 10. marraskuuta ja vuosi väliltä 1727–1731. Yleisimmin hyväksytty syntymäaika on nykyisin 10. marraskuuta 1730.


title: Oliver Goldsmith

text: Myöskään syntymäpaikasta ei ole varmuutta. Hän syntyi joko Pallas-nimisellä paikkakunnalla lähellä Ballymahonia Longfordin kreivikunnassa Irlannissa. Hänen isänsä toimi siellä Forgneyn seurakunnassa anglikaanisena pappina. Toinen vaihtoehto on hänen äitinsä vanhempien kotipaikka Smith Hill House Elphinin kylässä Roscommonin kreivikunnassa, missä hänen isoisänsä Oliver Jones oli pappina ja Elphinin hiippakunnan koulun rehtorina. Goldsmithin ollessa kaksivuotias hänen isänsä nimitettiin kirkkoherraksi Kilkenny Westin seurakuntaan Westmeathin kreivikuntaan. Perhe muutti pappilaan, joka oli Lissoyssa Athlonen ja Ballymahonin välillä ja asui siellä isän kuolemaan asti 1747.


title: Oliver Goldsmith

text: Goldsmith aloitti 1744 opinnot Trinity Collegessa Dublinissa. Hän ei syventynyt kovin tehokkaasti teologian ja lainopintoihinsa ja oli siten vuosikurssinsa huonoin. Hänen ohjaajansa oli Theaker Wilder. Hän suoritti 1749 Bachelor of Arts -tutkinnon, mutta ilman sellaista arvosanaa, jolla hän olisi saanut viran kirkon tai tuomioistuimen tehtävissä. Koulutus näytti antaneen hänelle ainoastaan hyvän pukeutumismaun, kortinpeluutaidon, taidon laulaa irlantilaisia lauluja ja soittaa huilua. Hän asui jonkin aikaa äitinsä luona, kokeili menestyksettä useita ammatteja, opiskeli aika ajoin Edinburghin yliopistossa ja Leidenin yliopistossa lääketiedettä ja lähti patikointiretkelle Flanderiin, Ranskaan, Sveitsiin ja Pohjois-Italiaan ja ansaitsi elantonsa nokkeluutensa avulla (huilulla katusoittajana).


title: Oliver Goldsmith

text:
Hän asettui Lontooseen 1756, ja siellä hän kokeili erilaisissa töissä, kuten apteekin apulaisena ja opettajana koulussa. Jatkuvasti veloissaan uhkapelin vuoksi Goldsmith tuotti valtavasti tekstiä tusinakirjailijana lontoolaisille kustantajille, mutta muutamilla harkitummin tehdyillä töillä hän pääsi Samuel Johnsonin piiriin ja perusti tämän kanssa The Clubin. Kirjallinen työ yhdistettynä hillittömiin elämäntapoihin sai aikaan, että Horace Walpole antoi hänelle nimen "inspiroitunut idiootti" (inspired idiot). Niihin aikoihin hän käytti kirjoittajanimeä "James Willington" (Trinityssä hänellä oli sen niminen opiskelijatoveri) julkaistessaan 1758 hugenotti Jean Marteilhen omaelämäkerran käännöksen.
Aikalaiset luonnehtivat Goldsmithiä taipuvaiseksi kateuteen, miellyttäväksi mutta äkkinäiseksi ja epäkäytännölliseksi ihmiseksi, joka oli kerran suunnitellut Amerikkaan muuttoa mutta myöhästynyt laivasta eikä matkasta tullut mitään.


title: Oliver Goldsmith

text: Ennenaikainen kuolema 1774 on voinut johtua osin munuaistulehduksen väärästä diagnoosista. Goldsmith haudattiin Lontooseen Temple Churchiin. Hautakirjoituksessa lukee: "TÄSSÄ LEPÄÄ OLIVER GOLDSMITH". Ballymahonin keskustassa on hänen muistomerkkinsä, samoin Westminster Abbeyssa on epitafi, jonka on kirjoittanut Samuel Johnson.


title: Oliver Goldsmith

text: Teoksesta "The Vicar of Wakefield" on neljä suomennosta:


title: Jay Sharrers

text: Jay Sharrers (s. 3. heinäkuuta 1967) on Jamaikalla syntynyt ja Kanadassa kasvanut NHL-linjatuomari. Hän on viheltänyt yli tuhat sarjapeliä, ja lähes 130 playoff-ottelua. Sharrers oli myös Vancouverin talviolympialaisissa linjatuomarina.


title: Vilnan televisiotorni

text: Vilnan televisiotorni sijaitsee Liettuan pääkaupungissa Vilnassa. Sen korkeus on 326,5 metriä, joten se on Liettuan korkein rakennus. Tornin ovat suunnitelleet V. Obydovas ja K. Balėnas. Rakennustyöt alkoivat 31. toukokuuta 1974, ja ne saatiin päätökseen 30. joulukuuta 1980. Koko rakennelman painoksi on arvioitu 20 000–30 000 tonnia. Rakennelman muodostavat betonijalusta, 190 metriä korkea valettu betonirunko, betonitasanne sen yläpäässä ja 136 metrin korkuinen teräsrakenteinen masto. Radiolähettimet sijaitsevan tornin betonirungossa ja lähetysantennit mastossa.


title: Vilnan televisiotorni

text: Torni oli tapahtumien keskipisteessä 13. tammikuuta 1991, kun 14 aseetonta siviiliä sai surmansa ja 700 loukkaantui neuvostosotilaiden vallatessa tornin. Liettua oli julistautunut itsenäiseksi jo maaliskuussa 1990, mutta Neuvostoliitto yritti vielä tukahduttaa itsenäisyysliikkeen painostustoimilla. Venäjä tunnusti kaikkien Baltian maiden itsenäisyyden 17. syyskuuta 1991.


title: Vilnan televisiotorni

text: Tornissa on 160 metrin korkeudella maanpinnasta ravintola, josta avautuu näkymä Vilnan kaupunkiin. Pyörivä ravintola tekee 360 asteen kierroksen 45 minuutin aikana. Hissit tuovat vierailijat 40 sekunnissa alhaalta ylätasanteelle. Kirkkaalla ilmalla tornista saattaa nähdä 40 kilometrin etäisyydellä sijaitsevan Elektrėnain kaupungin. Tornista on mahdollista suorittaa jopa benji-hyppyjä.


title: Vilnan televisiotorni

text: Vuodesta 2000 lähtien torni on koristeltu jouluksi. Tornin juurella on pieni vuoden 1991 tapahtumille omistettu museo.


title: Štadión pod Dubňom

text: Štadión pod Dubňom on jalkapallostadion, joka sijaitsee Žilinassa Slovakiassa. Se toimii jalkapalloseura MŠK Žilinan kotikenttänä. Stadion on avattu 10. elokuuta 1941 ja sitä on remontoitu kerran vuonna 2002 sekä laajennettu vuosina 2006–2009. Sen nykyinen kapasiteetti on 11 181.


title: Keskijoki

text: Keskijoki on Kiiminkijoen alkulähteeseen Kivarinjärveen laskeva noin kolme kilometriä pitkä joki Puolangalla. Joki saa alkunsa Isosta Puutiojärvestä ja laskee ensin seututie 800:n ja sitten seututie 837:n ali Kivarinjärveen Jokelansaaren kohdalla. Se virtaa etelästä pohjoiseen ja siinä on useita virtapaikkoja kuten ylävirran Puutiokoski ja alavirran puolella oleva Kärrykoski. Joen varressa on laavu seututie 800:n sillan lähellä.


title: Victor Vasarely

text: Victor Vasarely, oikealta nimeltään Győző Vásárhelyi, (9. huhtikuuta 1906 Pécs – 15. maaliskuuta 1997 Pariisi) oli unkarilais-ranskalainen taidemaalari. Hän oli op-taiteen pioneeri ja merkittävimpiä kineettisen taiteen tekijöitä.


title: Victor Vasarely

text: Vasarely tunnetaan abstrakteista maalauksista, jotka synnyttivät optisia kohokuvia tai liikkeen ja värähtelyn optisia harhoja. Maalaukset rakentuivat geometrisista kuvioista ja kirkkaiden värien rinnastuksista. Hän sommitteli myös viivastojen ja kineettisten verkkojen avulla.


title: Victor Vasarely

text: Ranskassa on Aix-en-Provencessa Vasarely-museo. Museon ulkoseinillä on suuria Vasarelyn maalauksia. Myös Vasarelyn synnyinkaupungissa Pécsissä on hänelle omistettu museo.


title: Jurvan kirkko

text: Jurvan kirkko on Kurikan Jurvassa sijaitseva, vuonna 1802 valmistunut kirkko. Tyyliltään rakennus on kustavilainen tasavartinen ristikirkko. Sen piirustukset on laadittu Tukholmassa yli-intendentinvirastossa. Kirkko on tasavartinen ristikirkko, johon liittyy korkea, karniisitaitteiseen huippuun päättyvä torni. Rakennustyön suoritti ylihärmäläinen kirkonrakentaja Gabriel Antinpoika Hakola ja loppuvaiheessa työssä oli vahvasti mukana myös laihialainen Jaakko Jaaksi.


title: Jurvan kirkko

text: Jurvan kirkko peruskorjattiin vuonna 1997 arkkitehti Aulis Jääskeläisen tekemien suunnitelmien mukaisesti. Aiemmin kirkkoa oli korjattu vuosina 1900, 1923 ja 1962.


title: Jurvan kirkko

text: Kirkon mekaaniset urut on rakentanut Hans Heinrich vuonna 1974 ja ne ovat 23-äänikertaiset. Kirkossa on 1700-luvulta peräisin oleva saarnatuoli. Kirkossa ei ole alttaritaulua vaan sen korvaa alttarilla oleva risti.


title: Jurvan kirkko

text: Kirkon kellotapuli rakennettiin vuonna 1923 ja siellä on kaksi kelloa vuosilta 1776 ja 1846.


title: Jurvan kirkko

text: Kirkon sankarihautausmaan muistomerkki on kuvanveistäjä Sulo Mäkelän pronssiveistos ja se on paljastettu 1963.


title: Mateusz Maurycy Śmierzchalski

text: Mateusz Maurycy Śmierzchalski on puolalainen kitaristi ja säveltäjä. Hän on tullut tunnetuksi Behemothin kitaristina vuosina 1999–2004 ja on soittanut Blindeadissa vuodesta 1999.


title: Mateusz Maurycy Śmierzchalski

text: Behemoth


title: Mateusz Maurycy Śmierzchalski

text: Blindead


title: Tuusulan kirkko

text: Tuusulan kirkko on hirsinen ristikirkko Tuusulan kirkonkylässä Tuusulanjärven rannalla. Se on rakennettu 1700-luvun kirkonrakennusperinteiden mukaisesti ja olemukseltaan erittäin koruttomaksi. Kirkon suunnittelijaksi arvellaan talonpoika Erik Hannulaa, joka myös johti kirkon rakennustöitä.


title: Tuusulan kirkko

text: Tuusulan kirkko on valmistunut vuonna 1734 ja se on Helsingin lähialueen vanhimpia puukirkkoja. Kirkon suunnittelijaa ei tiedetä varmasti, mutta korjausten suunnitteluun osallistuneita arkkitehteja ovat muun muassa lääninarkkitehti Jean Wik, joka suositteli ikkunoiden ulkoasun muuttamisen goottilaistyyliseksi 1850-luvun korjauksessa, Ernest Albin Kranck, joka suunnitteli 1900-luvun alun peruskorjauksen ja Dag Englund, joka vastasi vuonna 1952 toteutetusta kirkon penkkien istuinmukavuuden parantamisesta.


title: Tuusulan kirkko

text: Kirkko on pohjamuodoltaan tasavartinen ristikirkko, jossa sakaristo on ristinurkkauksessa. Kirkon aumatun paanukaton lappeet ovat jyrkät ja kohoavat korkealle, myös sisällä tynnyriholvit ovat korkeat. Parville valoa antavat paanukaton ikkunakomerot eivät ole alkuperäiset. Eteiset ovat harjakattoiset.


title: Tuusulan kirkko

text: Kirkon suunnittelu aloitettiin vuonna 1729 ja rakennustyö alkoi 1732. Kun paanukatto oli saatu valmiiksi, kirkko vihittiin käyttöön 1. marraskuuta 1734, mutta lopullisesti valmiiksi se tuli vasta kymmenen vuotta myöhemmin. Valmistuessan kirkko oli varsin vaatimaton, hirsiseinät olivat laudoittamattomat eikä ristisakaroiden päissä ollut eteisiä. Parvet olivat pienet, samoin ikkunat, kirkkosalissa oli irtopenkit ja sisäkatossa sidehirret olivat näkyvillä. Kirkon katolla ristikeskuksessa oli alkuvaiheessa torni.


title: Tuusulan kirkko

text: 1700-luvun aikana seurakuntalaisten määrä kasvoi ja kirkkoon tarvittiin lisää tilaa, sitä saatiin laajentamalla parvet. Valaistus parani ikkunoita suurentamalla ja valkaisemalla seinät. Kirkkoon tehtiin eteiset ja ulkolaudoitus, joka punamullattiin.


title: Tuusulan kirkko

text: 1850-luvulla tehtiin ensimmäinen perusteellisempi korjaus, silloin uusittiin kirkon perustukset, jotka olivat painuneet. Korjauksen yhteydessä eteiset uusittiin ja parvien portaat sijoitettiin niihin, pois kirkkosalista, jonne tuli lisää tilaa. Torni purettiin ja sen tilalle tuli risti. Kirkko sai myös uuden värin, se maalattiin sisältä siniseksi ja ulkolaudoitus vihreäksi. Alttaritaulu uusittiin, se on vuodelta 1854 ja sen on maalannut Johan H. Asplund. Valaistusta parannettiin kristallikruunulla ja neljällä messinkisellä kattokruunulla. Lämmitys kirkkoon hankittiin vuonna 1889.


title: Tuusulan kirkko

text: 1900-luvun alkuun mennessä kirkon kunto oli hoidosta huolimatta huonontunut ja sen purkamista harkittiin. Kirkko päädyttiin korjaamaan perusteellisesti, korjaus tehtiin vuonna 1903. Kirkon perustukset piti taas uusia. Julkisivuun lisättiin lautakoristeet, samoin ikkunoihin ja oviin ja tuolloin tehtiin myös kirkon nykymallinen sisäkattoverhous.


title: Tuusulan kirkko

text: Kirkko maalattiin vuonna 1927, värityksen suunnitteli taidemaalari Pekka Halonen. Maalaus uusittiin vuosien 1982 ja 1984 välisenä aikana tehdyssä kolmannessa ja toistaiseksi viimeisessä suuressa peruskorjauksessa Halosen värisuunnitelman mukaisena. Samassa korjauksessa paanukatto uusittiin, samoin talotekniikkaa ja rakennettiin erillinen huoltorakennus.


title: Tuusulan kirkko

text: Alttaritaulun ympärillä olevat lasimaalaukset ovat vuodelta 1937 ja ne ovat Paavo Leinosen maalaamia. 1950-luvulla kirkon penkkien istumamukavuutta parannettiin kasvattamalla penkkien riviväliä ja leventämällä istuimia.


title: Tuusulan kirkko

text: Kirkossa on ollut sähkövalaistus vuodesta 1923 ja sähkölämmitys vuodesta 1952. Kirkossa on tilaa 480 hengelle.


title: Tuusulan kirkko

text: Kirkon ensimmäiset urut olivat vuodelta 1875, mutta ne uusittiin jo vuonna 1891. Urut ostettiin Kristiinankaupungista Carl Erik Bölingiltä, joka oli mahdollisesti myös niiden rakentaja. Soittimessa oli kuusi huuliäänikertaa yhdellä sormiolla ja liitejalkiolla. Vuonna 1895 ne myytiin 600 markalla Vanajan kirkkoon, josta ne päätyivät vuonna 1912 Seurasaaren ulkoilmamuseon museokirkkoon. Nykyiset urut ovat vuodelta 1971, 21-äänikertaiset ja Kangasalan urkutehtaan rakentamat.


title: Tuusulan kirkko

text: Tuusulan ensimmäinen kellotapuli oli tehty 1650-luvulla. Nykyinen kellotapuli on rakennettu sen paikalle vuonna 1746. Sen ulkoasu on muuttunut vuosina 1818 ja 1903 tehdyissä korjauksissa. Kirkonkellot ovat vuodelta 1903 ja ne on automatisoitu vuonna 1984.


title: Tuusulan kirkko

text: Tuusulan kirkon ympärillä oleva hautausmaa on ollut käytössä 1640-luvulta 1890-luvulle. Sinne on haudattu muun muassa Suomen kansalliskirjailija Aleksis Kivi ja taidemaalari Pekka Halonen. Sankarihautausmaa on perustettu Tuusulan ensimmäisen kirkon paikalle ja sen muistomerkin on suunnitellut kuvanveistäjä Rakel Koivisto, muistomerkki on vuodelta 1953.


title: Tuusulan kirkko

text: Nykyisin käytössä oleva hautausmaa on Paijalassa.


title: Tuusulan kirkko

text: Tuusulan ensimmäinen kirkko rakennettiin vuonna 1643 tuusulalaisten kyllästyttyä pitkiin ja hankaliin kirkkomatkoihin Sipooseen. Riitaa ruotsinkielisen kirkkoherran kanssa aiheutti myös se, ettei jumalanpalveluksia pidetty suomeksi ”kunnolla”. Kirkko syntyi lopulta paikallisesti arvostetun isännän, Nils Stålhanen, avustuksella, mutta itsenäisen seurakunnan aseman ja oman kirkkoherran Tuusula sai vasta kymmenisen vuotta myöhemmin vuonna 1654.


title: Tuusulan kirkko

text: Ensimmäinen kirkko oli pieni ja hyvin vaatimaton suorakaiteen muotoinen rakennus, joka ilkeilijöiden mielestä näytti lähes ladolta. Se oli rakennettu nopeasti ja hirsien laadussakin olisi ollut toivomisen varaa. Isonvihan aikana kirkkoa ei kunnostettu ja kirkko olikin laho ja romahdusvaarassa seuraavalla vuosikymmenellä. Se purettiin vuonna 1735, kun uusi kirkko oli valmistunut käyttökuntoon.


title: Pivot Stickfigure Animator

text: Pivot Animator (usein vain Pivot) on ilmaisohjelma Windowsille, jonka käyttäjät voivat luoda tikku-ukoilla animaatiota. Ohjelmaan voi myös tehdä itse objekteja, esimerkiksi aseita tai tuoleja tai ladata esineitä Internet-sivuilta.


title: Pivot Stickfigure Animator

text: Pivotista on julkaistu muutamia versioita. Uusin vakaa versio ohjelmasta on Pivot 2.2.7, mutta myös beetaversio, Pivot 4.1.5kk, on saatavilla.


title: Slaves Shall Serve

text: Slaves Shall Serve on puolalaisen blackened death metal -yhtye Behemothin neljäs EP. Neljä ensimmäistä kappaletta nauhoitettiin albumin Demigod nauhoitussessioissa Hendrix Studiosissa heinä-elokuussa 2004. Kaksi viimeistä livekappaletta nauhoitettiin Sweden Rock Festivalilla vuonna 2005.


title: Wake Up Dead

text: Wake Up Dead on Megadethin toinen single, joka on julkaistu levyltä "Peace Sells... But Who's Buying?". Albumin nimikkokappaleen "Peace Sellsin" ohella, "Wake Up Dead" on ollut vakiokappale yhtyeen konserteissa. Kappale on pääosin instrumentaali, ja sen vähäiset laulu-osiot kertovat Mustainen pelosta tyttöystävänsä saavan tietää Mustainen pettävän häntä. Kappaleessa hän hiipii makuuhuoneeseensa yrittäen olla herättämättä tyttöä, sillä tämä tappaisi hänet.


title: Wake Up Dead

text: "Wake Up Dead" oli myös kappale jonka yhtye soitti, kun he pitivät kitaristi Marty Friedmanille koe-esiintymistä.


title: Wake Up Dead

text: Kappaleeseen tehtiin myös musiikkivideo, jonka ohjasi Penelope Spheeris, joka ohjasi myös musiikkivideot kappaleille "No More Mr. Nice Guy" ja "In My Darkest Hour". Musiikkivideossa Megadeth esiintyy suljetulla lavalla jota suojaa häkki, kaikilta faneilta. Videon edetessä fanit alkavat villiintyä ja kiipeillä pitkin häkkiä.


title: Wake Up Dead

text: 7" Wake Up Dead


title: Wake Up Dead

text: 12" Wake Up Dead


title: Wake Up Dead

text: Livekappaleet nauhoitettiin Tommy Vance Showia varten Radio Onella Lontoossa vuonna 1986.


title: Jevgeni Kuznetsov

text: Jevgeni Kuznetsov voi viitata seuraaviin henkilöihin:


title: Foreclosure of a Dream

text: Foreclosure of a Dream on Megadethin single, joka on julkaistu vuonna 1992. Se sijoittui 30:ksi Billboardin listalla "Mainstream Rock Tracks". Suomessa se nousi virallisen singlelistan sijalle 12.Singlen Euroopan versio sisältää myös kappaleen "Symphony of Destruction (Gristle Mix)", jonka on tehnyt Nine Inch Nails.


title: Greg Handevidt

text: Greg Handevidt on yhdysvaltalainen muusikko.


title: Greg Handevidt

text: Handevidt syntyi Concordissa, Kaliforniassa. Hänen ollessaan kymmenvuotias perhe muutti maaseudulle Minnesotaan, missä hän tapasi samanikäisen David Ellefsonin. High schoolin jälkeen he muuttivat muusikon uraa tavoitellen Hollywoodiin, missä he tapasivat Dave Mustainen. Tämän saatua potkut Metallicasta Handevidt liittyi vastaperustettuun Megadethiin David Ellefsonin ja Dijon Carruthersin kanssa Los Angelesissa.


title: Greg Handevidt

text: Pian yhtyeen perustamisen jälkeen Handevidt muutti Marshalliin, Minnesotaan ja perusti yhtyeen Kublai Khan, joka hajosi vuonna 1989. Samana vuonna hän liittyi Yhdysvaltain laivastoon, jossa hän palveli vuoteen 1998. Nykyään Greg Handevidt toimii lakimiehenä Kaliforniassa.


title: Cryptic Sounds: No Voices in Your Head

text: Cryptic Sounds: No Voices in Your Head on Megadethin kolmas EP, joka on julkaistu vuonna 1998 levymerkillä Capitol Records.


title: Cryptic Sounds: No Voices in Your Head

text: Albumi koostuu "Cryptic Writingsin" kappaleista, joista on tehty instrumentaaliversioita.


title: Live Trax

text: Live Trax on thrash metal -yhtye Megadethin live-ep, joka on julkaistu vuonna 1997 levymerkillä Capitol Records.


title: TUL:n jalkapallomestaruuskilpailut 1926

text: TUL:n jalkapallomestaruuskilpailut 1926 oli seitsemännen kerran järjestetty Suomen Työväen Urheiluliiton . Siihen ilmoittautui 15 joukkuetta, joista Töölön Vesa, Talikkalan Toverit sekä Turun Weikot selvisivät suoraan puolivälieriin. Lisäksi turnauksessa pelattiin karsintakierros, josta varsinaiseen kilpailuun pääsivät Helsingin Jyry sekä Ykspihlajan Reima.


title: TUL:n jalkapallomestaruuskilpailut 1926

text: Lokakuussa Eläintarhan kentällä Helsingissä pelatussa loppuottelussa kohtasivat Töölön Vesa ja Turun Veikot. Sateisessa säässä käyty ottelu päättyi Vesan 1–0-voittoon. "Suomen Sosialidemokraatti" kuvasi ottelua erittäin kiivaaksi ja mainitsi, että myös katsomossa olivat joukkueiden kannattajat lähellä tappelua. Mestaruuden voittanut Töölön Vesan joukkue herätti pahennusta myös muutamaa viikkoa myöhemmin, kun sen pelaajat ja kannattajat olivat katsomossa pilkanneet TUL:n Helsingin piirin loppuottelussa pelannutta Kullervon joukkuetta. Varakkaana suurseurana pidetyn Kullervon ja pikkuseura Vesan välillä oli tuolloin tästä asetelmasta johtunutta vihanpitoa.


title: TUL:n jalkapallomestaruuskilpailut 1926

text: Pasi Koski, Ernst Grönlund, Tauno Speeti, Arthur Nyström, Väinö Forsten, Urho Silander, Toivo Nyström, Reini Hurme, Ragnar Granath, Heikki Vilenius ja Einar Lindholm.


title: TUL:n jalkapallomestaruuskilpailut 1925

text: TUL:n jalkapallomestaruuskilpailut 1925 oli kuudennen kerran järjestetty Suomen Työväen Urheiluliiton . Siihen ilmoittautui kuusi joukkuetta, joista mestariksi selvisi Helsingin Kullervo.


title: TUL:n jalkapallomestaruuskilpailut 1925

text: TUL:n Helsingin piirin mestaruuden oli aikaisemmin kesällä voittanut Töölön Vesa, mutta se ei päässyt mukaan TUL:n mestaruuskilpailuun, kun seuran johtokunta myöhästyi ilmoittautumisessa.


title: TUL:n jalkapallomestaruuskilpailut 1924

text: Työväen Urheiluliiton jalkapallomestaruuskilpailuihin 1924 ilmoittautui 12 joukkuetta. Mestaruuden voitti Helsingin Kullervo.


title: TUL:n jalkapallomestaruuskilpailut 1924

text: Karsintakierros: Töölön Vesa - Helsingin Ponnistus 6-0


title: Live Trax II

text: Live Trax II on Megadethin live-EP, joka on julkaistu vuonna 1998 levymerkillä Capitol Records.


title: Carlos Velasco Carballo

text: Carlos Velasco Carballo (s. 16. maaliskuuta 1971 Madrid, Espanja) on espanjalainen entinen jalkapalloerotuomari. Hän toimi kansainvälisenä erotuomarina vuodesta 2008 alkaen.


title: Carlos Velasco Carballo

text: Ensimmäisen ottelunsa Primera Divisiónissa hän tuomitsi 11. syyskuuta 2004, joka käytiin Barcelonan ja Sevillan välillä. 1. tammikuuta 2008 hänet valittiin kansainväliseksi erotuomariksi ja ensimmäisen maaottelunsa hän tuomitsi vajaa kolme kuukautta myöhemmin 26. maaliskuuta 2008 Israelin ja Chilen välillä. Seurajoukkuetasolla hän tuomitsi ensimmäisen kansainvälisen ottelunsa 30. heinäkuuta 2008 Anorthosisin ja Rapid Wienin välillä. Hän sai myös tuomittavakseen Eurooppa-liigan finaalin vuonna 2011 Porton ja Bragan välillä.


Carlos Velasco Carballo


title: Rock of the Westies

text: Rock of the Westies on Elton Johnin kymmenes studioalbumi, joka julkaistiin vuonna 1975.


title: Rock of the Westies

text: Kuten edellinen albumi, se debytoi Billboard 200 -listan sijalla yksi. Se sisälsi myös singlen "Island Girl", joka julkaistiin ennen albumin julkaisua, ja josta tuli valtava hitti.


title: Rock of the Westies

text: Kaikki kappaleet kirjoittanut Elton John ja Bernie Taupin ellei toisin mainita.


title: Alankomaiden Antillit olympialaisissa

text: Alankomaiden Antillit osallistui olympialaisiin ensimmäisen kerran Helsingissä 1952 ja oli sen jälkeen mukana kesäolympialaisissa Pekingin 2008 kisoihin saakka, lukuun ottamatta Melbournen 1956 ja Moskovan 1980 kilpailuja. Alankomaiden Antillien itsehallintoalue lakkautettiin vuonna 2010, ja maan urheilijat kilpailivat vuoden 2012 Lontoon kisoissa olympialipun alla itsenäisinä olympiaurheilijoina. Talviolympialaisiin maa on osallistunut Calgaryssa 1988 ja Albertvillessä 1992.


title: Alankomaiden Antillit olympialaisissa

text: Alankomaiden Antillien ainoa olympiamitalisti on Jan Boersma, joka sai hopeaa purjelautailussa Soulissa 1988. Pistesijalle, eli kahdeksan parhaan joukkoon, on yltänyt lisäksi pikajuoksija Churandy Martina, joka oli neljäs 100 metrillä Pekingissä 2008. Maan jalkapallojoukkue sijoittui jaetulle yhdeksännelle sijalle Helsingissä 1952.


title: Joel Armia

text: Joel Armia (s. 31. toukokuuta 1993 Pori) on suomalainen jääkiekkohyökkääjä, joka pelaa NHL-seura Montreal Canadiens -organisaatiossa.


title: Joel Armia

text: Lupaavana hyökkääjänä pidetty Armia nousi Ässien edustusjoukkueen kokoonpanoon kaudeksi 2010–2011. ISS rankkasi hänet ennen kauden 2010–2011 alkua 17. sijalle varattavista pelaajista ja lokakuun julkaisussa sijalle 15. Lopulta Armia varattiin tilaisuuden 16:ntena Buffalo Sabresiin. hänet varattiin 14. pelaajana Severstal Tšerepovetsiin.


title: Joel Armia

text: Armian varannut Buffalo Sabres teki 16. kesäkuuta 2012 hänen kanssaan kolmivuotisen tulokassopimuksen. Armia jatkoi pelaamista Ässissä ja voitti SM-kultaa kaudella 2012–2013.


title: Joel Armia

text: Armia teki NHL-debyyttinsä Buffalon kokoonpanossa 23. joulukuuta 2014 Detroit Red Wingsiä vastaan. 11. helmikuuta 2015 Armia siirtyi Buffalosta Winnipeg Jetsin organisaatioon osana suurta vaihtokauppaa. Kaupassa Buffaloon siirtyivät muun muassa Evander Kane ja Zach Bogosian. 30. kesäkuuta 2018 Armia kaupattiin Winnipegistä Montreal Canadiensiin. Kaupassa siirtyi Montrealiin myös maalivahti Steve Mason ja kaksi varausvuoroa. Montrealista Winnipegiin matkasi puolustaja Simon Bourque.


title: Joel Armia

text: Hän aloitti kauden 2015–2016 Winnipegin farmiseura Manitoba Moosessa, mutta nousi sieltä NHL:ään. Ensimmäisen ottelunsa Winnipegissä Armia pelasi 18. joulukuuta 2015. Nelosketjun laidalla hyökännyt Armia pelasi 11 minuuttia, laukoi kerran ja taklasi kahdesti. Hän sai ottelun jälkeen kehuja peliesityksestään Jetsin silloiselta päävalmentajalta Paul Mauricelta. Armia teki NHL-uransa ensimmäisen maalin 2. tammikuuta 2016 San Jose Sharksia vastaan. Kaudella 2015–2016 hänen tehonsa olivat 4+6 43:ssa ottelussa.


title: Joel Armia

text: Marraskuussa Armia loukkaantui ja joutui olemaan sivussa useita viikkoja. Ennen loukkaantumistaan hän teki kymmenessä pelissä tehot 1+3.


title: Nuno Coelho

text: Nuno André da Silva Coelho (s. 7. tammikuuta 1986 Penafiel, Portugali) on portugalilainen jalkapalloilija. Pelipaikaltaan hän on keskuspuolustaja. 192 senttimetriä pitkä Coelho edustaa Portugalin pääsarjassa pelaavaa Bragaa.


title: Nuno Coelho

text: Coelho aloitti uransa FC Penafielissä, josta hän 18-vuotiaana siirtyi FC Portoon. Hän edusti seuraa kesään 2010 asti, kunnes siirtyi Sportingiin osana keskikenttäpelaaja João Moutinhon siirtoa vastakkaiseen suuntaan. Puolet Coelhon pelioikeuksista jäi kuitenkin Portolle. Porto-vuosinaan Coelho ehti lainasopimusten turvin edustaa myös Maiaa, belgialaista Standard Liègeä, Portimonensea ja Estrela Amadoraa. Kesällä 2011 hän siirtyi Bragaan.


title: Nuno Coelho

text: Portugalin A-maajoukkueen mukaan Coelho kutsuttiin ensimmäistä kertaa syyskuun 2010 otteluihin Kyprosta ja Norjaa vastaan. Häntä ei kuitenkaan nimetty otteluissa kokoonpanoon.


title: Bol (verotus)

text: Bol oli Suomen ruotsinkielisillä alueilla keskiajalla yhtä maatilaa vastannut verotusyksikkö. Sen vastine suomenkielisillä alueilla oli koukku. Molemmat korvaantuivat 1400-luvun alussa yksiköllä savu.


title: Luettelo televisiosarjan Uusi päivä tuotantokausista

text: Tämä on luettelo Yle TV2-kanavalla vuodesta 2010 alkaen esitetyn Uusi päivä -televisiosarjan tuotantokausista.


text: Ensimmäisen ja toisen tuotantokauden jaksojen nimet ovat sananlaskuja. Kolmannen tuotantokauden alusta jaksoon 342 asti jaksojen niminä käytettiin osia suomalaisten laulujen nimistä ja sanoituksista, sillä tuotantoryhmän käyttämät sananlaskut alkoivat loppumaan. Keväästä 2014 alkaen jaksojen nimet ovat olleet pääasiassa fraaseja.


title: Seurantalo

text: Seurantalot ovat aatteellisten ryhmittymien kokoontumistiloikseen rakentamia taloja. Seurantaloja ovat rakentaneet muun muassa työväenyhdistykset, nuoriso-, maamies-, raittius- ja urheiluseurat, suojeluskunnat, vapaapalokunnat sekä kotiseutu- ja marttayhdistykset.


title: Seurantalo

text: Seurantalojen rakentaminen alkoi yleistyä Suomessa 1880-luvulla ja niiden vilkkain rakentamisvaihe oli 1920- ja 1930-luvuilla. Nykyisin seurantaloja on Suomessa arvioista riippuen noin 2500–2600 ja monia noista taloista pidetään edelleen kunnossa talkoovoimin.


title: Seurantalo

text: Suomen Kotiseutuliitto huolehtii opetus- ja kulttuuriministeriön toimeksiannosta valtionavustusten jakamisesta seurantalojen korjaukseen. Valtion budjetista myönnetään tähän tarkoitukseen vuosittain noin 1,5 miljoonaa euroa.


title: Haastemies

text: Haastemies on käräjäoikeuden virkamies, jonka tehtävänä on antaa tiedoksi tuomioistuimen, muun viranomaisen tai yksityisen pyynnöstä päätöksiä, haasteita, kutsuja, ilmoituksia ja muita asiakirjoja. Haastemiestiedoksianto tarkoittaa tiedoksiannon vastaanottajan henkilökohtaista tapaamista, toimitettavan materiaalin todisteteellista luovutusta varten. Suoritetusta toimenpiteestä laaditaan tiedoksiantotodistus kahtena kappaleena. Haastemiehellä ei ole muodollista työaikaa ja täten, he ovat työaikaa säätelevän lainsäädännön ulkopuolella. Keskimääräinen työaika on noin 40 tuntia viikossa.


title: Haastemies

text: Palkkaus: 1. syyskuuta 2010 haastemiesten palkkaus siirtyi A-palkkataulukon mukaiseen kokonaispalkkaukseen. Tämän lisäksi maksetaan henkilökohtaista palkanosaa ja kokemuslisää. Haastemiesten keskimääräinen palkka vuonna 2016 oli 3166 euroa kuukaudessa.


title: Haastemies

text: Säädetyt kelpoisuusvaatimukset: Kelpoisuusvaatimuksena on sellainen taito ja kyky, jota viran hoitaminen edellyttää.


title: Palosuojelurahasto

text: Palosuojelurahasto on sisäministeriön alainen rahasto, joka myöntää vuosittain miljoonia euroja rahaa hankkeille, joiden tehtävänä on ehkäistä tulipaloja sekä edistää pelastustoimintaa. Rahasto on myöntänyt eniten rahaa koulutus- ja valistustoimintaan, tutkimus- ja kehittämistyöhön sekä kaluston hankkimiseen ja paloasemien rakentamiseen. Palosuojelurahasto toimii valtion talousarvion ulkopuolella.


title: Ylioikeus

text: Ylioikeus tarkoittaa Suomessa riita- ja rikosasioita käsittelevän yleisen tuomioistuinlaitoksen toista oikeusastetta eli hovioikeutta. Sieltä voi hakea muutosta alioikeuden ratkaisuun. Aiemmin nimitys on esiintynyt erityistuomioistuinten nimissä, jollaisia ovat olleet sotaylioikeus (lakkautettu 1952), vesiylioikeus (lakkautettu 1999) ja virkaylioikeus (lakkautettu 1987).


title: Ylioikeus

text: Ruotsissa ylioikeudella () tarkoitetaan tuomioistuinta, joka on toista tuomioistuinta ylempänä. Korkein oikeus on ylioikeus suhteessa hovioikeuksiin ja hovioikeudet ovat ylioikeuksia suhteessa käräjäoikeuksiin. Samalla tavoin Ruotsin korkein hallinto-oikeus ("högsta förvaltningsdomstolen", entinen "regeringsrätten") on ylioikeus verrattuna kamarioikeuksiin ("kammarrätt") ja kamarioikeudet ovat vastaavasti ylioikeuksia verrattuna hallinto-oikeuksiin.


title: Ylimitta

text: Ylimitta on puutavaran pituus- tai paksuusmitan nimellisen mitan ylittävä osa. Koska valmistettava puukappale kuivuessaan ja työstettäessä pienenee mitoiltaan määrämittaa suurempi koko mahdollistaa kappaleen halutut täsmälliset mitat lopullisessa käyttömuodossa. Ylimittaa käytetään sekä pinotavarassa että sahatavarassa. Esimerkiksi halkopinosta tehdään 5–10 prosenttia ylimittainen, koska se kuivuessaan kutistuu. Saha- ja vaneritukkien pituuteen tasausta varten jätettyä ylimittaa nimitetään "tasausvaraksi". Tasauksessa sahatavara katkaistaan määrämittaiseksi siten, että siihen jätetään vielä 2–5 senttiä ylipituutta.


title: Johannes Angelus Arcimboldus

text: Johannes Angelus Arcimboldus (k.1555) toimi paavi Leo X:n nimittämänä anekaupan yliasiamiehenä Saksassa ja pohjoismaissa. Tässä toimessaan hän vieraili 1518 Ruotsissa.


title: Johannes Angelus Arcimboldus

text: Arcimboldus kuului vanhaan aatelissukuun ja nousi pian paavi Leo X:n lähipiiriin. 1514 hänet nimitettiin anekaupan yliasiamieheksi suureen osaa Saksaa sekä pohjoismaihin. 1516 hän saapui Kööpenhaminaan ja jatkoi matkaa 1518 Ruotsiin luvattuaan kuningas Kristian II:lle toimia unioniaatteen hyväksi ja Sten Sturea vastaan. Sture kuitenkin taivutteli vaikutusvaltaisen paavin lähettilään puolelleen, ja niinpä palatessaan 1519 Ruotsista Arcimboldus oli joutua Kristian-kuninkaan vangiksi. Itse hän pääsi pakenemaan Lyypekkiin, mutta anekaupasta saadut rikkaudet joutuivat kuninkaan käsiin. Roomaan päästyään yhteistoiminta Sten Sturen kanssa uhkasi kääntyä Arcimboldukselle vaaralliseksi, mutta hänen onnistui päästä paavin suosioon. Hän kohosi pian arvoasteissa ja kuoli Milanon arkkipiispana.


title: Jaakko Sarlin-Lappeteläinen

text: Jaakko Sarlin-Lappeteläinen (1937 – kesäkuu 1993, Tukholma, Ruotsi) oli suomalainen 1950-luvulla Ranskan muukalaislegioonassa palvellut entinen palkkasoturi.


title: Jaakko Sarlin-Lappeteläinen

text: Turusta kotoisin ollut Sarlin-Lappeteläinen liittyi legioonaan Pariisissa huhtikuussa 1954 vain 16-vuotiaana väärennettyään syntymäaikansa henkilöpapereihin. Hän sai jalkaväkikoulutuksen Algeriassa Mascaran koulutuskeskuksessa ja palveli sitten aluksi Orleansvillen autokomppaniassa. Sarlin-Lappeteläinen oli legioonassa vuoteen 1959 saakka ja hän osallistui sinä aikana Algerian sodan taisteluihin. Palattuaan Suomeen hän joutui vielä suorittamaan asevelvollisuutensa Sirkkalan kasarmilla 2. erillisessä autokomppaniassa.


title: Jaakko Sarlin-Lappeteläinen

text: 1960-luvun alussa Sarlin-Lappeteläinen oli käynnistämässä judoharrastusta Turun seudulla. Hän toimi kouluttajana ja laati tammikuussa 1962 "Johdantoa itsepuolustusjärjestelmälle (J.G.J)" nimisen yleiskuvauksen opettamistaan tekniikoista. Näihin kuuluivat Jiu-Jitsu, "Glous-Gombat"-lähitaistelutekniikka ja judo. Jaakko Sarlinin isä Onni Sarlin toimi kesällä 1962 perustetun Turun Judoseura ry:n ensimmäisenä puheenjohtajana. Jaakko Sarlin jatkoi judokouluttajana ensin Turun Judoseurassa ja sitten 1964 perustetussa Turun Akateemisessa Judokerhossa.


title: Jaakko Sarlin-Lappeteläinen

text: Heli Santavuori tutustui Tukholmassa asuneeseen ja silloin jo alkoholisoituneeseen Sarlin-Lappeteläiseen 1980-luvun lopulla. Santavuori tallensi kuukauden ajan Sarlin-Lappeteläisen legioonamuistelmia yhteensä 80 kasetille ja kirjoitti aineiston pohjalta kirjan "Legioonan sotilas Suomalainen muukalaislegioonalainen Algerian sodassa 1954-59" (Readme.fi, 2010). Sarlin-Lappeteläisen oma ohje muistelmien kirjoittajalle oli ollut "totuutta, ei mitään Ramboa".


title: Pravdinsk

text: Pravdinsk () on kaupunki Kaliningradin alueella Venäjällä. Se sijaitsee Pregoljan sivujoen Lavan varrella 53 kilometriä Kaliningradista kaakkoon. Kaupunki on Pravdinskin piirin keskus. Asukkaita on 4 400 henkeä (vuonna 2009).


title: Pravdinsk

text: Kaupunki on perustettu vuonna 1312. Vuoteen 1945 saakka se kuului Saksan Itä-Preussiin nimellä Friedland. Nykyisen nimensä kaupunki sai vuonna 1946. Siellä toimii mm. elintarviketeollisuutta. Nähtävyyksiin kuuluu 1300-luvulla rakennettu kirkko.


title: Ylävuoristo

text: Ylävuoristo eli alppivuoristo on suuria korkeusvaihteluja omaava, toisiinsa liittyneistä vuorista muodostunut alue, jolle on ominaista ulottuminen niin korkealle, etteivät puut voi kasvaa alueella eikä lumikaan sula sieltä kesällä. Se on siis sekä puurajan että lumirajan yläpuolella. Ylävuoristojen vuorenharjanteet ovat tyypillisesti teräväsärmäisiä, harjanteiden välissä on pyöreäpohjainen laakso ja vuorenhuippujen laki on muodoltaan terävä.


title: TUL:n jalkapallomestaruuskilpailut 1923

text: Työväen Urheiluliiton jalkapallomestaruuskilpailuihin 1923 ilmoittautui 14 joukkuetta. Mestaruuden voitti Helsingin Kullervo.


title: TUL:n jalkapallomestaruuskilpailut 1923

text: Karsintakierros: 10.8.1923 Helsingin Kullervo - Helsingin Visa 4-016.8.1923 Helsingin Ponnistus - Töölön Vesa 5-120.8.1923 Helsingin Kullervo - Helsingin Ponnistus 6-0


title: L. J. Järvinen

text: Lauri Johannes Järvinen (7. huhtikuuta 1903 Virrat – 25. toukokuuta 1957 Oulu) oli suomalainen kirjailija.


title: L. J. Järvinen

text: Järvinen palveli Ranskan muukalaislegioonassa Marokossa ja kirjoitti myöhemmin kaksiosaiset muistelmat näistä vaiheistaan.


title: Thomas A. Watson

text: Thomas A. Watson (1854–1934) oli Alexander Graham Bellin assistentti. Watson oli kehittämässä puhelinta.


Warning: Her Majesty’s Government Can Seriously Damage Your Health EP on hardcore punk -yhtye Dischargen viides EP julkaisu. Tällä julkaisulla yhtyeen tyyli muuttui hieman metallisempaan suuntaan.


title: Grave New World

text: Grave New World LP on hardcore punk -yhtye Dischargen kolmas pitkäsoitto. Tällä levyllä yhtyeen tyyli oli muuttunut kokonaan metallisempaan suuntaan, minkä lisäksi levyllä on kuultavissa jopa kaupallisen glam metalin vaikutteita. Grave New Worldia pidetään Dischargen huonoimpana levynä ja yhtye hajosikin melkein heti levyn julkaisun jälkeen.


title: Honda PS

text: Honda PS (PES125, PES150) on Hondan nelitahtinen automaattivaihteinen skootteri, joka esiteltiin vuonna 2006. Sarjassa on kaksi iskutilavuusluokkaa: 125 cm³ ja 150 cm³. SH-malliston tavoin PS-sarja valmistetaan Hondan Italian tehtailla. PS käyttää SH125-mallin kanssa yhteistä tekniikkaa, mutta pyöräkoko on 13-tuumaisena pienempi ja säilytyslokero istuimen alla suurempi. Joillakin alueilla, kuten Espanjassa, PS-sarjaa markkinoidaan nimellä Honda Passion.


title: Slavsk

text: Slavsk () on kaupunki Kaliningradin alueella Venäjällä. Se sijaitsee 105 kilometriä Kaliningradista koilliseen. Kaupunki on Slavskin piirin keskus. Sen kautta kulkee Kaliningradin ja Sovetskin välinen rautatie. Asukkaita on 5 000 henkeä (vuonna 2009).


title: Slavsk

text: Paikkakunta on perustettu vuonna 1292. Vuoteen 1945 saakka se kuului Saksan Itä-Preussiin nimellä Heinrichswalde. Nykyisen nimensä kaupunki sai vuonna 1946. Siellä toimii mm. meijeri. Nähtävyyksiin kuuluu 1800-luvulla rakennettu kirkko.


title: Elisha Gray

text: Elisha Gray (2. elokuuta 1835 – 21. tammikuuta 1901) oli yhdysvaltalainen sähköinsinööri. Gray oli yksi varhaisista puhelimen kehittäjistä, hän kehitti toimivan puhelimen vuonna 1876. Hän hävisi kilpailun puhelimen patenttioikeuksista Alexander Graham Bellille. Grayn lakimies meni patenttitoimistoon 14. helmikuuta 1876 esittämään patenttivarauksen "puhuvan telefoonin" oikeuksista, mutta Bell oli käynyt samassa patenttitoimistossa saman päivän aamuna. Kyse oli näin vain muutamista tunneista, jotka ratkaisivat kumpi miehistä rikastui puhelimen patentoijana.


title: Elisha Gray

text: Gray on mainittu musiikkisyntetisaattorin keksijäksi ja hänet on palkittu yli 70 keksinnöstä.


title: Kakka

text: Kakka tarkoittaa seuraavia asioita:


title: Pixoff

text: Pixoff oli vuonna 2002 perustettu lyhytelokuvien verkkojulkaisemiseen erikoistunut suomenkielinen Internet-sivusto ja elokuvantekijöiden yhteisö. Pixoffin perusti Provisual Oy, joka ylläpiti palvelua vuoteen 2007 saakka. Tuolloin Pixoff siirtyi Pohjois-Karjalan ammattikorkeakoulun omistukseen. Pixoffin elokuvia katsottiin yli miljoona kertaa.


title: Pixoff

text: Sivusto luotiin hyvin pitkälle pioneerihengessä ilman aiempia toimintamalleja. Pixoff oli ensimmäinen suomalainen lyhytelokuvia julkaiseva kanava ja edelläkävijä videoiden levittämisessä Internetissä sekä verkkoyhteisöjen luomisessa.


title: Pixoff

text: Pixoff lopetti toimintansa kesäkuussa 2011 taloudellisista syistä. Verkkosivut olivat toiminnassa vielä vuoden 2011 loppuun asti.


title: Svetlogorsk (Kaliningradin alue)

text: Svetlogorsk () on kylpyläkaupunki Kaliningradin alueella Venäjällä. Se sijaitsee Itämeren rannalla 39 kilometriä Kaliningradista luoteeseen. Kaupunki on Svetlogorskin piirin keskus. Sen kautta kulkee Pionerskin ja Svetlogorskin Primorjen välinen rautatie. Asukkaita on 11 100 henkeä (vuonna 2009).


title: Svetlogorsk (Kaliningradin alue)

text: Paikkakunta on perustettu vuonna 1258. Vuoteen 1945 saakka se kuului Saksan Itä-Preussiin nimellä Rauschen. Nykyisen nimensä kaupunki sai vuonna 1946. Se on suosittu matkailukohde, jossa toimii mm. kivennäisvesi- ja mutakylpylä.


title: Svetlogorsk

text: Svetlogorsk tarkoittaa seuraavia asioita:


title: Hirvox

text: Hirvox on suomalainen kodinelektroniikkaan keskittynyt erikoisliike. Hirvox on Radiolux Oy:n aputoiminimi. Yritys on perustettu vuonna 1946. Myymälä sijaitsee Vantaan Tammistossa.


title: Togo olympialaisissa

text: Togo osallistui olympialaisiin ensimmäisen kerran Münchenissä 1972. Kaksista seuraavista kesäkisoista se jäi pois, mutta on ollut mukana kaikissa kesäolympialaisissa Los Angelesista 1984 lähtien. Talviolympialaisiin maa osallistui ensimmäisen kerran Sotšissa 2014.


title: Togo olympialaisissa

text: Togon ainoa olympiamitalisti on koskimeloja Benjamin Boukpeti, joka sai pronssia kajakkiyksikössä Pekingissä 2008. Kukaan toinen togolaisurheilija ei ole yltänyt olympialaisissa pistesijalle, eli kahdeksan parhaan joukkoon.


title: Mauritius olympialaisissa

text: Mauritius osallistui olympialaisiin ensimmäisen kerran Los Angelesissa 1984 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.


title: Mauritius olympialaisissa

text: Mauritiuksen ainoa olympiamitalisti on Bruno Julie, joka sai pronssia nyrkkeilyn kääpiösarjassa Pekingissä 2008. Pistesijalle, eli kahdeksan parhaan joukkoon, ovat yltäneet lisäksi pikajuoksija Stéphan Buckland, joka oli kuudes 200 metrillä Ateenassa 2004, judoka Christianne Legentil, seitsemäs naisten 52 kg:n painoluokassa sekä Lontoossa 2012 että Rio de Janeirossa 2016 ja nyrkkeilijä Kennedy St. Pierre, joka oli jaetulla viidennellä sijalla miesten 91 kg:n sarjassa Riossa 2016.


title: Imidit

text: Imidi on orgaaninen yhdiste, jonka funktionaalinen ryhmä koostuu kahdesta karbonyyliryhmästä, jotka ovat sitoutuneet samaan typpiatomiin. Rakenteellisesti ne ovat lähellä happoanhydridejä ja monet dikarboksyylihapot, jotka muodostavat rengasrakenteisen anhydridin muodostavat myös samankaltaisen imidin.


title: Imidit

text: Imidin nimi muodostetaan vastaavan karboksyylihapon nimestä korvaamalla -happo-pääte -imidi-päätteellä. Näin esimerkiksi ftaalihapon imidi on ftaali-imidi ja meripihkahapon imidi on meripihkaimidi.


title: Imidit

text: Vesiliuoksissa imidit ovat heikkoja happoja ja ne kykenevät luovuttamaan typpeen liittyneen vedyn ionina. Ne ovat kuitenkin karboksyylihappoja heikompia. Imideistä voidaan tehdä suoloja käsittelemällä niitä emäksillä.


title: Imidit

text: Imidejä voidaan valmistaa amiinin ja happoanhydridin välisellä reaktiolla. Reaktio on additioreaktio, jota seuraa välittömästi eliminaatioreaktio. Imidin muodostuminen tapahtuu amidivälivaiheen kautta. Imidejä voidaan valmistaa myös amideista asylaatiolla, mutta tämä vaatii usein hyvin voimakkaasti asyloivien reagenssien käyttöä ja emäksisiä olosuhteita.


title: Imidit

text: Monet polymeerit sisältävät imidiyksiköitä ja tällaisia polymeerejä kutsutaan polyimideiksi. Näitä polymeerejä voidaan valmistaa kondensoimalla tai additioreaktiolla. Polyimideille on tyypillistä hyvä korkeidenkin lämpötilojen kestävyys. Niitä käytetään muun muassa filmeissä, kaapeleiden päällystämiseen ja komposiittien matriisina. Yksi tunnettu polyimidi on kaptoni.


title: Imidit

text: Monia imidien johdannaisia käytetään myös sieni- ja rikkaruohomyrkkyinä. Käytetyimmät ja tunnetuimmat ovat ftaali-imidin johdannaiset kaptaani ja folpetti.


title: Liikesivistysrahasto

text: Liikesivistysrahasto on vuonna 1919 perustettu rahasto, jonka perimmäisenä tarkoituksena on lahjoitusten kautta parantaa liike-elämän ja kauppatieteellisen tutkimuksen välisiä väyliä. Pääasialliset rahavaransa rahasto saa suomalaisilta liikemiehiltä, jotka haluavat olla tukemassa kotimaista liike-elämän hyväksi tehtävää tutkimustyötä.


title: Liikesivistysrahasto

text: Rahasto jakaa vuosittain noin neljän miljoonan euron edestä apurahoja eri vaiheissa oleville kauppatieteiden harjoittajille hakemusten perusteella. Rahaston kaikista tuloista noin 85 prosenttia käytetäänkin apurahoihin ja vain 15 prosenttia menee muihin kustannuksiin. Valtaosa myönnetyistä apurahoista menee akateemiseen tutkimustyöhön.


title: Myllylampi (Sulkava, kirkonkylä)

text: Myllylampi on lampi Sulkavan kirkonkylän luoteispuolella. Myllylampeen laskee luoteesta Kuhalammesta Hasulanjoki. Myllylampi puolestaan laskee Nälänkosken ja Uitonvirran kautta kaakkoon Alanteeseen.


title: Myllylampi (Sulkava, kirkonkylä)

text: Lammesta on ennen käytetty myös nimeä "Sulkavaisen järvi" alueella ennen 1500-lukua asuneen Sulkavaisen suvun mukaan. Sama sukunimi näkyi myös muussa alueen nimistössä.


title: Myllylampi (Sulkava, kirkonkylä)

text:
Myllylampi kuuluu valtakunnalliseen lintuvesien suojeluohjelmaan. Sen kosteikkorannat ovat maisemallisesti,
linnustollisesti ja ekologisesti merkittävät.


title: Matkailualan verkostoyliopisto

text: Matkailualan verkostoyliopisto on usean suomalaisen yliopiston muodostama matkailualan tieteellinen opintokokonaisuus. Se perustuu joulukuussa 1994 yliopistojen välillä tehtyyn sopimukseen, jonka tarkoituksena oli tarjota mukana olevien yliopistojen opiskelijoille matkailualan monitieteiset opinnot verkostoyliopistoperiaatteella.


title: Matkailualan verkostoyliopisto

text: Matkailualan verkostoyliopisto ei itsessään tuota maistereita, vaan sen tarkoituksena on tukea jäsenyliopistojen opiskelijoiden pääaineita tarjoamalla uusia mahdollisuuksia sivuainerintamalla.


title: Matkailualan verkostoyliopisto

text: Verkostoyliopiston opintoja tarjoavat Aalto-yliopisto, Hanken, Helsingin yliopisto, Itä-Suomen yliopisto, Lappeenrannan teknillinen yliopisto, Lapin yliopisto, Oulun yliopisto, Tampereen yliopisto, Turun yliopisto sekä Åbo Akademi. Matkailualan verkostoyliopistossa tapahtuvaa opetusta ja tutkimusta koordinoidaan Savonlinnassa Itä-Suomen yliopiston yhteiskuntatieteiden ja kauppatieteiden tiedekuntaan kuuluvasta matkailualan opetus- ja tutkimuslaitoksesta käsin.


title: Svetlyi

text: Svetlyi () on kaupunki Kaliningradin alueella Venäjällä. Se sijaitsee Kaliningradin Itämereen yhdistävän kanavan rannalla 30 kilometriä Kaliningradista länteen. Kaupungissa toimii satama (osa Kaliningradista Baltijskiin ulottuvaa Kaliningradin satamaa) ja sieltä on myös rautatieyhteys Kaliningradiin (Baltijski Lesin asema). Vuoden 2010 väestönlaskennan mukaan kaupungissa asui 21 375 henkeä.


title: Svetlyi

text: Paikkakunta on syntynyt vuonna 1640. Vuoteen 1945 saakka se kuului Saksan Itä-Preussiin nimellä Zimmerbude. Svetlyin kaupunki perustettiin vuonna 1955. Nykyään siellä toimii mm. suuri kalastusyritys ja kalanjalostamo.


title: Mäntsälän kirkko

text: Mäntsälän kirkko on Mäntsälässä sijaitseva kirkko, joka on valmistunut vuonna 1866. Sen ovat suunnitelleet intendentinkonttorissa arkkitehdit Ernst Lohrmann ja Jean Wik, joka on suunnitellut myös Orimattilan kirkon. Rakennustyyliltään Mäntsälän kirkko on länsitornillinen pitkäkirkko.


title: Mäntsälän kirkko

text: Kirkon alttaritaulun on tehnyt saksalainen Bernhard Reinholdin ja sen on lahjoittanut Mäntsälän kirkolle paikallisen Ylikartanon omistaja Hugo von Qvanten vuonna 1874. Alttaritaulun kehysten kultauksen maksoivat paikkakunnan muut säätyläiset.


title: Mäntsälän kirkko

text: Mäntsälän kirkosta löytyy neljän vahvasti paikalliseen kartanolaiskulttuuriin liittyvän aatelisen hautajaisvaakunat. Omat vaakunansa kirkkoon ovat saaneet Hautjärven kartanon omistaja luutnantti von Vietinghoffin sekä Mäntsälän kartanoon historiaan liittyneet Anders Möller, Peter Nassokin ja Johan Thewitz.


title: Mäntsälän kirkko

text: Mäntsälän kirkkoa kunnostettiin viimeksi vuonna 1991 ja tuolloin kirkkoon saatiin Koivisto-seuran lahjoituksena kookas kullatusta pronssista tehty kattokruunu, joka oli vuodesta 1903 saakka koristanut Koiviston kirkkoa.


title: Mäntsälän kirkko

text: Kirkon ulkopuolella on sankarihauta-alue ja sen yhteydestä professori Heikki Varjan tekemä muistomerkki ”Karjalan neito” Karjalaan jääneiden vainajien muistoksi. Kirkossa on myös muistomerkki vuoden 1918 sisällissodan molemmille osapuolille.


title: Japonismi

text: Japonismi (< ransk.), myös japanismi tarkoittaa Euroopassa ja Pohjois-Amerikassa 1800-luvun lopulla alkaneita japanilaisia vaikutteita ja japanilaisen tyylin ihailua länsimaissa. Japonismi vaikutti varsinkin sisustustyyleissä ja kuvataiteessa.


title: Japonismi

text:
Sanaa "japonisme" käytti ensimmäisenä Jules Claretie vuonna 1872.
Japanilaiset puupiirrokset olivat inspiroineet 1860-luvulta alkaen Japanin avautumisen jälkeen monia eurooppalaisia impressionisteja etenkin Ranskassa. Puupiirrosten perspektiivin ja varjostusten puute, suuret tasaiset värialueet ja voimakkaat värit viehättivät taiteilijoita. Uutta oli myös niiden sommittelullinen vapaus, diagonaalit, erikoiset kuvakulmat ja rajaukset verrattuna länsimaisen taiteen perinteisiin. Toisin kuin muussa orientalismissa, japonismissa sovellettiin japanilaisia ja itämaisen tyylin elementtejä, kun muuten oli enemmänkin maalattu eksoottisia näkymiä länsimaisella tyylillä.


title: Japonismi

text: Japanin kaupan avautuminen Kanagawan sopimuksen jälkeen toi ukiyo-e -puupiirrosten ohella länteen koko joukon japanilaisia käyttö- ja koriste-esineitä, mikä vaikutti myös sisustukseen. Japanilaiset puupiirrokset vaikuttivat myös Art Nouveau-tyylin syntyyn.


title: Japonismi

text: Varsinkin Utamaron ja Hokusain puupiirroksilla oli paljon vaikutusta. Samaan aikaan Japanissa länsimaalaistuminen vähensi puupiirrosten arvostusta.


title: Japonismi

text: Japanilaisesta taiteesta saivat vaikutteita varsinkin Arthur Wesley Dow, Pierre Bonnard, Mary Cassatt, Edgar Degas, Renoir, James McNeill Whistler, Monet, Vincent van Gogh, Camille Pissarro, Aubrey Beardsley, Alphonse Mucha, Gustav Klimt, samoin kuin arkkitehdit Frank Lloyd Wright ja Charles Rennie Mackintosh.


title: Japonismi

text: Toulouse-Lautrecin litografioissa japonismi on selvää, samoin Félix Vallottonilla, ja Paul Gauguinin puupiirroksissa maalausten ohella.


title: Japonismi

text: Jotkut japanilaisesta taiteesta lumoutuneet taiteilijat jopa muuttivat tai matkustivat Japaniin.


title: Japonismi

text: Japonismi vaikutti myös musiikkiin. Muun muassa Giacomo Puccini teki japanilaisaiheisen oopperan "Madama Butterfly" 1904.


title: Tom Preissing

text: Thomas Joseph Preissing (s. 3. joulukuuta 1978 Arlington Heights, Illinois, Yhdysvallat) on yhdysvaltalainen jääkiekkopuolustaja. Hän on pelannut urallaan NHL:ssä 326 ottelua. Lisäksi hän on pelannut Saksan DEL-liigassa, KHL:ssa ja Sveitsin NLA:ssa.


title: Tom Preissing

text: Preissing teki sopimuksen San Jose Sharksin huhtikuussa 2003 ja sai paikan joukkueessa vahvan harjoitusleirin jälkeen. Hän pelasi yhteensä 69 ottelussa, jossa hän teki tehot 2+17=19. Häntä ylistettiin nousemalla suoraan yliopistopelaajasta NHL:ään ilman farmikomennusta AHL:ään. Hänet valittiin seuran vuoden tulokkaaksi.


title: Tom Preissing

text: Kaudeksi 2004–2005 Preissing siirtyi NHL:n työsulun vuoksi Saksan DEL-liigaan Krefeld Pinguineen, jossa hän pelasi vajaan kauden pelaten vain 33 ottelussa. Seuraavalla kaudella hän palasi NHL:ään San Joseen ja teki läpimurtonsa. Preissing teki 74 ottelussa 43 tehopistettä ja hänestä tuli San Josen puolustajien yhden kauden pistetilaston toinen Sandis Ozoliņšin jälkeen.


title: Tom Preissing

text: Heinäkuussa 2006 Preissing ja Josh Hennessy kaupattiin Chicago Blackhawksiin vaihdossa Mark Belliin. Heti tämän jälkeen kaksikko, Michal Barinka ja vuoden toisen kierroksen varaus myytiin Ottawa Senatorsiin Bryan Smolinskia ja Martin Havlátia vastaan. Kausi Ottawassa sujui hyvin, kun Preissing teki 38 pistettä 80 ottelussa ja joukkue eteni aina Stanley Cupin finaaleihin asti, jossa se kuitenkin hävisi Anaheim Ducksille viidessä ottelussa.


title: Tom Preissing

text: Heinäkuussa 2007 vapaana agenttina ollut Preissing teki neljän vuoden ja 11 miljoonan dollarin sopimuksen Los Angeles Kingsin kanssa. Kaudella 2007–2008 Preissing teki 77 ottelussa edellisiä vaisummat tehot 8+16=24. Hänen vaisut otteet jatkuivat myös ensi kaudella ja hän joutui valmentajan koirankoppiin ensimmäisten pelien aikana. Kun Preissingiä alkoivat haittamaan sairaudet hänet lähetettiin maaliskuussa 2009 joukkueen AHL-farmiin Manchester Monarchsiin loppukaudeksi.


title: Tom Preissing

text: Heinäkuussa 2009 Preissing myytiin Kyle Quinceyn ja vuoden viidennen kierroksen varauksen kanssa Colorado Avalancheen Ryan Smythiä vastaan. Häneltä jäi väliin joukkueen harjoitusleiri loukkaantumisen vuoksi. Hän aloitti kauden AHL:ssä Lake Erie Monstersissa, jossa hän pelasi vakuuttavasti saaden pelata Avalanchessa neljä ottelua. Hän ei vakuuttanut seurajohtoja ja hänet laitettiin waivers-listalle. Hän pelasi farmissa 49 ottelua, joissa syntyi 31 pistettä. Hän jätti seuran kesäkuussa 2010, kun seura osti hänet ulos.


title: Tom Preissing

text: Syyskuussa 2010 Preissing teki sopimuksen SM-liigassa pelaavaan Oulun Kärppien kanssa. Hänen oli tarkoitus pelata lokakuun verorajaan asti KHL-seura Barys Astanassa. Preissing loukkasi kuitenkin polvensa KHL-ottelussa, ja vamma piti hänet sivussa koko loppukauden. Kärpät ja Preissing purkivat tämän jälkeen osapuolten välisen pelaajasopimuksen. Kaudeksi 2011–2012 hän siirtyi NLA:n EHC Bieliin. Sveitsissä hän pystyi pelaamaan 29 ottelua ja kärsi aivotärähdyksestä. Preissing teki pelaamissaan otteluissa viisi maalia. Kauden jälkeen hän teki sopimuksen Elitserienin Röglen kanssa.


title: Chinoiserie

text: Chinoiserie (ransk.) eli kineseria oli kiinalaisten tuotteiden jäljittelyyn perustunut tyylisuunta, joka syntyi 1600-luvulla. Chinoiserie-muodilla oli vaikusta rokokootyylin syntymiseen 1700-luvun alkupuolella.


title: Chinoiserie

text: Esineiden ohella ihailtiin kiinalaisia tapoja ja ajattelua. Chinoiserie levisi 1700-luvulla kaikkialle Eurooppaan, mutta muoti-ilmiö vaikutti etenkin Ranskassa, Alankomaissa, Englannissa ja Saksassa.


title: Chinoiserie

text: Chinoiserie-tyyliin vaikuttivat muun muassa kiinalaiset huonekalut, kankaat ja keramiikka. Vahvimmin chinoiserie vaikutti taidekäsityöhön ja posliiniesineisiin 1600-luvun lopusta alkaen 1800-luvun alkuun asti. Chinoiserie oli lähtökohtana myös 1700-luvulla kehittyneellä romanttisella puutarhatyylillä, joka alkoi Englannissa. Kiinalaistyylisiä paviljonkeja rakennettiin myös paljon.


title: Kalatš-na-Donu

text: Kalatš-na-Donu (, suomeksi ”Kalatš Donin varrella”) on kaupunki Volgogradin alueella Venäjällä. Se sijaitsee Donin muodostaman Tsimljanskin tekojärven rannalla 85 kilometriä Volgogradista länteen. Kaupunki on Kalatšin piirin keskus. Siellä on Volgogradin ja Lihajan väliseltä rautatieltä haarautuvan sivuradan pääteasema. Kaupungin kautta kulkee myös Volgogradin ja Belaja Kalitvan välinen maantie. Asukkaita on 26 300 henkeä (vuonna 2009).


title: Kalatš-na-Donu

text: Paikkakunta on saanut alkunsa vuonna 1708 perustetusta kasakkakylästä. Vuonna 1951 siitä tuli kaupunki. Nykyään Kalatš-na-Donussa on mm. telakka sekä metalli- ja elintarviketeollisuutta. Auton rekisterinumeron aluetunnus on Volgogradin alueen tunnus 34.


title: Kalatš-na-Donu

text: Kalatšilla oli merkittävä rooli Operaatio Uranuksessa, jossa Neuvostoliiton joukot piirittivät saksalaissotilaat.


title: Kalatš-na-Donu

text: Kaupunki sijaitsee Etelä-Venäjällä Euroopan puoleisella Venäjällä ja sen aikavyöhyke on sama Moskovan kanssa. Alueen maasto on aroa, jossa on vain vähän matalakasvuisia puita. Ilmasto on erittäin kuiva ja kuuma manerilmasto, jossa talvet ovat vähälumisia ja kesät kuumia ja kuivia. Kalatšissa on vuodessa noin 120 aurinkoista päivää. Alueella on suuria peltoja silmänkantamattomiin, joissa kasvatetaan muun muassa vesimeloneita. Kaupungin maaperä on erittäin hienoa hiekkaa, joka pöllyää kovasti tuulessa ja kerääntyy kaduille. Seudun puuttomuus voimistaa tuulia.


title: Kalatš-na-Donu

text: Kalatšin kaupungin lähes kaikki rakennukset on rakennettu valkoisesta tiilistä kirkkoa myöten. Suurin osa kaupungin asuintaloista on omakotitaloja, kaupungissa on vain vähän kerrostaloja. Lähes kaikkien omakotitalojen ikkunat on varustettu puisilla ikkunaluukuilla, jotka suljetaan päivisin, jottei lämpö pääse taloihin sisälle, koska alueen ilmasto on kuuma.


title: Haken

text: Haken on vuonna 2007 perustettu lontoolainen progressiivinen metalliyhtye. Tähän mennessä yhtye on julkaissut neljä albumia, "Aquarius", "Visions," "The Mountain" ja "Affinity". Hakenin musiikille ominaista on tyylilajien monipuolinen käyttö: kappaleiden aikana genre saattaa vaihdella metallista jazziin ja jopa sirkusmusiikkiin.


title: Haken

text: Koulukaverukset Richard Henshall, Ross Jennings ja Matthew Marshall perustivat Hakenin vuonna 2007. Kokoonpano täydentyi Peter Jonesilla, johon kaverukset tutustuivat internetfoorumilla. Myös Jonesin läheinen ystävä Raymond Hearne liittyi yhtyeeseen. Kun vielä To-Meran kitaristi Tom MacLean liittyi yhtyeeseen soittamaan bassoa päästiin viimein biisien tekoon ja Haken nauhoitti kolme raitaa sisältävän demon. Uusien biisien myötä he tekivät Lontoossa klubikeikkoja, ja palaute oli erittäin kannustavaa.


title: Haken

text: Vuonna 2008 Jones ja Marshall erosivat yhtyeestä keskittyäkseen toisiin projekteihin. Koesoiton kautta Hakeniin löydettiin Linear Spheren ja Anchorheadin kitaristi Charlie Griffiths. Kosketinsoittajan paikka täydennettiin Diego Tejeidalla.


title: Haken

text: Vuonna 2009 Haken pääsi Ison-Britannian kiertueelle soittamaan lämmittelijäyhtyeeksi King's X:lle. Myöhemmin samana vuonna yhtye rupesi säveltämään debyyttialbumiaan "Aquarius". Kirjoitusprosessin aikana levy-yhtiö Laser's Edge otti yhteyttä Hakeniin ja he solmivat levytyssopimuksen Laser's Edgen alaisuudessa toimivalle Sensory Recordsille. "Aquarius" julkaistiin Sensory Recordsin kautta maaliskuussa 2010.


title: Haken

text: Toisen albuminsa "Visions" Haken julkaisi vuonna 2011. Kesäkuun 20. vuonna 2013 Haken ilmoitti uuden albumin julkaisupäivän. Levy-yhtiö Inside Out Music julkaisi albumin "The Mountain" 2.9.2013. Levyn miksasi ja masteroi ruotsalainen Jens Bogren, jonka työn jälkeä voidaan kuulla myös mm. Opethin, Katatonian tai James La Brien tuotannosta.


title: Haken

text: Syyskuussa 2013 Tom MacLean ilmoitti jättävänsä yhtyeen. Hänen viimeinen keikkansa yhtyeen riveissä oli Prog Stage Festival Israelissa lokakuussa 2013.  Uutta basistia etsittiin kuumeisesti, ja monen hakijan joukosta päädyttiin valitsemaan indianalaissyntyinen muusikko Conner Green. Uusi basisti otti hyvin nopeasti haltuunsa Hakenin musiikin ja toi silti omat mausteensa bändin soittotyyliin. Tästä ja keikkakokemuksista innostuneena Haken halusi tehdä tällä kokoonpanolla bändin ensimmäisistä demobiiseistä uudet ajanmukaiset versiot. Ensimmäiset maistiaiset julkaistiin syyskuussa 2014 ja samalla ilmoitettiin, että biiseistä julkaistaan EP "Restoration", ja että levy tulee ulos 27.10.2014.


title: Pellojärvi

text: Pellojärvi on hyvin matala järvi Tornionjoen ja Pellon kuntakeskuksen tuntumassa. Jolmanpudas yhdistää sen Tornionjokeen. Pellojärven vedenpinta vaihtelee tuntuvasti joen vedenkorkeuden mukaisesti.


title: Pellojärvi

text: Pellojärvi ja siihen salmiyhteydessä oleva Säynäjäjärvi muodostavat 583 hehtaarin Natura 2000 -alueen "Pellojärvi-Säynäjäjärvi". Alue kuuluu myös valtakunnalliseen lintuvesien suojeluohjelmaan. Linnusto on monipuolinen: alueelta on tavattu noin 200 lintulajia.


title: Nokia C3-01

text: Nokia C3-01 Touch and Type on S40 6th edition -käyttöjärjestelmää käyttävä Nokian kehittämä lokakuussa 2010 myyntiin tullut matkapuhelin. Puhelin esiteltiin 15. syyskuuta 2010 Nokia World -tapahtumassa Lontoossa. Puhelimessa on kosketusnäytön lisäksi myös perinteinen numeronäppäimistö. Nokia C3-01:n hintaluokka on noin 170–180 euroa.


title: Nokia C3-01

text:
Kalenteri, tehtäväluettelo, ääninauhuri, laskin, kello, sekuntikello, maailmankello, My Nokia -sovellus ja Ovi Kauppa
Lämmin harmaa, khakinkultainen ja hopea.


title: Nokia C3-01

text: Nokia julkaisi elokuussa 2011 C3-01:stä kultaisen version, C3-01 Gold Editionin. Siinä on muun muassa 18 karaatin kultapäällystys. C3-01:ä myydään pääosin Itä-Euroopassa ja Lähi-Idässä.


title: Täysosuma

text: Täysosuma tarkoittaa seuraavia asioita:


title: Ersguterjunge

text: Ersguterjunge on Sony BMG:n omistuksessa oleva saksalainen levy-yhtiö, joka on erikoistunut tuottamaan rap-musiikkia. Yhtiön perustivat Bushido ja D-Bo vuonna 2004, sen jälkeen kun Bushido jätti entisen levy-yhtiönsä Aggro Berlinin.


title: Paatelmaa

text: Paatelmaa () on kylä Salon kaupungissa Kemiön saaressa entisen Angelniemen kunnan alueella.


title: Paatelmaa

text: Paatelmaa sijaitsee Kemiön saaren koilliskulmassa Halikonlahden rannalla. Kylän läpi virtaa Perioja, joka laskee lahteen. Perijoen ympäristö on käännetty pelloksi. Muutoin kylän alue on metsäistä ja mäkistä.


title: Paatelmaa

text: Paatelmaa on ollut vakituisesti asutettu jo 1300-luvulle tultaessa. Kylässä oli 1500-luvulla viisi maatilaa. Tilat muuttuivat historian aikana lampuodeiksi, ja päätyivät Peksalan omistukseen 1800-luvun alussa. 1800-luvun aikana Paatelmaassa toimi telakka, jonka muistona paikallisnimistössä on Varvinmäki. Paatelmaa on sittemmin hiljentynyt. Kylän alkuperäisen tontin rakennukset ovat tyhjillään ja osittain puretut. Kylän keskus on siirtynyt hieman etelämmäs ja kylässä on nykyään muutamia omakotitaloja sekä kesämökkejä.


title: James Boswell

text: James Boswell (29. lokakuuta 1740 Edinburgh, Skotlanti – 19. toukokuuta 1795) oli skotlantilainen juristi ja kirjailija. Hänen merkittäviä teoksiaan on Samuel Johnsonin elämäkerta. Boswell on tunnettu myös kirjoittamastaan päiväkirjasta.


Suomen myydyimmät ulkomaiset albumit vuosittain.


title: Aty.k

text: Aty.k (oik. Katy, s. 19. maaliskuuta 1982 Pariisi) on ranskalainen laulaja.


title: Aty.k

text: Aty.k päätyi laulajaksi 1990-luvulla duoyhtyeensä hajottua heikon menestyksen myötä. Hän päätyi sittemmin vuodesta 2001 lähtien esiintymään vierailevana artistina eri rap-artistien levyillä. Tavattuaan vuonna 2002 DJ Mazen Aty.k tutustui DJ:n kautta LIM:n, joka piti hänen lauluäänestään ja pyysi tekemään vierailevia esiintymisiä hänen albumeillaan. Hän esiintyi muutamilla LIM:n albumeilla, kuten Enfant du ghetto ja Délinquant. Sittemmin vuodesta 2007 lähtien Aty.k on laulanut reggaeton parissa.


title: Helen Haye

text: Helen Haye (oik. Helen Hay ) oli brittiläinen näyttelijä, joka muistetaan parhaiten elokuvista "39 askelta" (1935) ja "Anna Karenina" (1948).


title: Helen Haye

text: Haye aloitti uransa näyttämöllä 1898. Hän esiintyi myös Broadwayllä. Hän aloitti elokuvanäyttelijän uransa 1917. Hän myös opetti näyttelemistä lontoolaisessa Royal Academy of Dramatic Artissa. Hänen tunnetuimpia oppilaitaan olivat John Gielgud ja Charles Laughton.


title: Kollumerland en Nieuwkruisland

text: Kollumerland en Nieuwkruisland on kunta Friisinmaalla Alankomaissa. Siellä asui 13 140 ihmistä vuonna 2007. Kunnan pinta-ala on 116,33 neliökilometriä ja väestötiheys 120 asukasta neliökilometriä kohden. Kollumerland en Nieuwkruislandin pormestarina on toiminut vuodesta 2001 lähtien kristillisdemokraattisen puolueen Bearn Bilker.


title: Kevin Kiley, Jr.

text: Kevin Kiley, Jr. (s. 28. huhtikuuta 1981) on amerikkalainen showpainija, paremmin tunnettuna kehänimellään Alex Riley. Hän työskentelee WWE:lle, jossa hän esiintyy SmackDown brändissä ja WWE:n kehitys territoriossa, Florida Championship Wrestlingssa (FCW). Hän oli myös osa WWE NXT:een toista tuotantokautta.


title: Kevin Kiley, Jr.

text: Vuonna 2007, Kiley allekirjoitti sopimuksen World Wrestling Entertainmentin kanssa ja määrättiin, WWE:n kehitys territorioon Florida Championship Wrestlingiin (FCW). 30. lokakuuta, 2007, hän debytoi oikealla nimellää häviten Shawn Osbournelle.


title: Kevin Kiley, Jr.

text: Syyskuussa 2008, hän vaihtoi kehänimensä Carson Oakleyksi. Oakleyna hän muodosti tiimin Scotty Goldmanin kanssa ja maaliskuussa he haastoivat FCW Tag Team Mestarit TJ Wilsonin ja DH Smithin, muttei kyenneet voittamaan heitä. Pian hän vaihtoi nimesä Alex Rileyksi ja hänen "gimmick" muuttui yliopiston urheilijaksi ja alkoi pukeutua "Lettermanin" takkiin.


title: Kevin Kiley, Jr.

text: Vuonna 2009 heinäkuussa, Riley nimettiin ykköshaastajaksi Tyler Reksin FCW Heavyweight Mestaruuteen. Elokuussa, hän hävisi Triple Threat matsissa Reksille ja Johhny Curtisille. 2009:n puolessavälissä, hän paini usein RAW'n ja SmackDownin dark matseissa otellen Jamie Noblea, Montel Vontavious Porteria ja Jimmy Wang Yangia vastaan, ja hän myös paini WWE:n house show'ssa.


title: Kevin Kiley, Jr.

text: 18. maaliskuuta, Riley voitti FCW Heavyweight -mestaruuden Triple Threat matsissa Wade Barrettin avustuksella Justin Gabrielilta. Matsin jälkeen Riley maksoi Barrettille avustuksesta. Riley piti mmestaruutta 126 päivää, kunnes hävisi sen 22. heinäkuuta Mason Ryanille Triple Thret matsissa.


title: Kevin Kiley, Jr.

text: 1. kesäkuuta, 2010, The Miz ilmoitti olevansa Rileyn mentori WWE NXT'n toisella kaudella. Hän teki NXT debyytin 8. kesäkuuta, muttei otellut. Riely teki kehä debyytin NXT'ssä seuraavalla viikolla voittaen Kavalin. Kaksi viikkoa myöhemmin NXT'ssä Kaval selätti Rileyn kuuden miehen tag team matsissa. Myöhemmin saman iltana Riley sijoittui 4. ensimmäisessä äänestyksessä. 27. heinäkuuta, Riely sijoittui toisessa äänestyksessä kolmanneksi, vain Kaval ja Michael McGillicutty edellään. 9. elokuuta RAW'ssa Riley, McGillicutty ja Husky Harris voittivat Kavalin, Lucky Cannonin ja Percy Watsonin kuuden miehen tag team matsisa. Seuraavana iltana NXT'ssä Riley sijoittui Proiden äänestyksessä viidenneksi ja oli vähällä eliminoitua. 23. elokuuta, NXT'n toisen kauden finaali jaksossa, Riley eliminoitui kisasta ja sijoittui kolmanneksi. Kavalin ilmoitettua NXT 2. kauden voittajaksi, 7 muuta NXT kisailijaa hyökkäsivät Kavalin kimppuun.


title: Kevin Kiley, Jr.

text: 6. syyskuuta, RAW'ssa, Riley yritti auttaa, hänen NXT mentooria The Mizia, joka oli Daniel Bryanin LeBell Lock luovutusliikkeeseen lukittuna, mutta Riley sai itse maistaa luovutusliikettä. Hän esiintyi uudestaan seuraavalla viikolla paikaten Mizin Submission matsissa Bryania vastaan, mutta hävisi. 20. syyskuuta, RAW'ssa ilmoitettiin, että The Miz olisi palkannut Rileyn "henkilökohtaiseksi avustajakseen". 27. syyskuuta, RAW'n nauhoitetussa lähetyksessä, Miz ja Riley voittivat tag team ottelussa John Morrisonin ja Daniel Bryanin, mikä oli Rileyn virallinen debyytti matsi.


title: Kevin Kiley, Jr.

text: Vuonna 2012, Alex Riley tyri vahingollisesti The Miziltä kultavyömestaruuden John Cenaa vastaan, jolloin Miz raivostui. Mizin raivostuttua Miz haukkui ja vähätteli Alex Rileytä. Tämän seurauksena Alex Riley hyökkäsi The Mizin kimmppuun ja heille syntyi lyhyehkö Feudi. Feudin ansioista Alex Rileystä tuli "Face", jolloin häntä alettiin kutsumaan lempinimellä A-RY.


title: Kalatš

text: Kalatš (калач) tarkoittaa seuraavia asioita:


title: Jussi Eronen

text: Jussi Eronen on suomalainen toimittaja. Hän työskentelee Suomen Kuvalehden toimituspäällikkönä. Eronen työskenteli syyskuusta 2015 joulukuuhun 2016 Yleisradion ajankohtais- ja featuretoimituksen esimiehenä, josta toimesta irtisanoutui sananvapaudesta syntyneiden näkemyserojen vuoksi. Aiemmin (2012–2015) hän toimi MTV Uutisten toimituspäällikkönä vastaten mm. ajankohtais- ja aamuohjelmista, MTV3:n asiadokumenteista sekä SuomiAreenaa järjestävästä tapahtumajournalismin yksiköstä. Hän on työskennellyt MTV3:n 45 minuuttia -ohjelman vastaavana tuottajana (2005–2012), tutkivaan journalismiin erikoistuneena toimittajana (2002–2005) ja kanavan uutistoimituksen toimittajana (1996–2002)


title: Jussi Eronen

text: Eronen on saanut työstään Koura-palkinnon (SuomiAreena-työryhmä, 2014), Päätoimittajien Yhdistyksen journalistipalkinnon (45 minuuttia -ohjelma, 2011), Suuren Journalistipalkinnon (2008) maan suurimmaksi epäillyn talousrikoksen, WinCapita-sijoitusklubin tutkimisesta. Hänet on palkittu myös Tutkivan journalismin yhdistyksen Lumilapio-palkinnolla (2009) vaalirahoittaja Nova Groupiin liittyvistä paljastuksista, Euroopan parlamentin journalismikilpailun tv-sarjan kansallisesta voitosta (2008) venäläisliikemiehen maakauppoihin liittyvästä raportoinnista sekä Kiitos eläimiltä -eläinsuojelupalkinnolla (2008) eurooppalaisten teurashevoskuljetusten julmuudet todistaneista ohjelmista.


title: Jussi Eronen

text: Jussi Eronen on toiminut Julkisen sanan neuvoston (JSN) jäsenenä 2008–2010.


title: Jokainen tavallaan

text: Jokainen tavallaan on rap-artisti Puhuvan Koneen ensimmäinen studioalbumi, joka julkaistiin 6. lokakuuta 2010. Albumin julkaisi Rähinä Records -levy-yhtiö ja sen tuotannosta vastaa Elastinen. Albumilta on julkaistu singlet "Puhuva Kone" ja "Lintu". Molemmista singleistä on kuvattu myös musiikkivideot. Albumin on masteroinut Iso H. Kappaleesta "Luuta ja verta" on tehty aikaisempi versio Navetta Records nimisessä levy-yhtiössä.


title: Jokainen tavallaan

text: Albumi debytoi Suomen virallisen listan sijalla 43. Se ylsi parhaimmillaan kymmenennelle sijalle, ja pysyi listalla yhteensä 22 viikkoa.


title: Viitanen

text: Viitanen on suomalainen sukunimi.


title: Platonin teoria sielusta

text: Platonin teoria sielusta jakoi sielun kolmeen osaan, järkisieluun, intosieluun ja himosieluun. Tämä kolmijako on peräisin dialogista "Valtio". Muut Platonin sielua koskevat ajatukset ovat peräisin erityisesti dialogeista "Faidon", joka pyrki todistamaan sielun kuolemattomuuden, sekä "Timaios", joka käsitteli muun muassa sielun alkuperää. "Faidonissa" sielua käsitellään yhtenäisenä, kun taas "Timaioksessa" esiintyy vastaava kolmijako kuin "Valtiossa."


title: Platonin teoria sielusta

text: Platon esitti "Valtiossa" seuraavanlaisen jaottelun:Tässä erottelussa ei ole kyse erillisistä sielun kyvyistä, vaan todella erillisistä osista. Platon ei katsonut, että nämä kolme osaa muodostaisivat sopusointuisen kokonaisuuden. Sen sijaan hän katsoi niiden kamppailevan usein keskenään.


title: Platonin teoria sielusta

text: Varhaisissa dialogeissaan, erityisesti "Faidonissa", Platon katsoi intosielun ja haluavan sielun sijoittuvan ruumiiseen. Näin muodostui sielu-ruumis-kahtiajako, jossa järkisielu oli kuolematon, ja järjettömät sielun osat ruumiiseen sidottuja ja kuolevaisia. Tässä ilmeni Platonin asketismi: hän ei nähnyt ruumiiseen liittyneissä intohimoissa (passioissa) mitään hyvää, ja katsoi, että filosofin oli erkaannuttava niistä niin paljon kuin mahdollista.


title: Platonin teoria sielusta

text: "Faidroksessa" Platon esitti valjakkovertauksen, joka kuvaa järkisielun vaununajajana ohjastamassa kahta hevosta, jotka edustavat puolestaan intosielua ja himosielua. Samassa yhteydessä hän esittää, mikä rooli sielun eri osilla on siinä, missä määrin ihminen voi päästä tarkastelemaan ikuisia ideoita niiden valtakunnassa.


title: Platonin teoria sielusta

text: Platonin valtio-opissa himosielua vastasivat työläiset, intosielua vartijat ja järkisielua hallitsijat.


title: Platonin teoria sielusta

text: Platonin kuvaus sielun alkuperästä dialogissa "Timaios" on yhdistelmä filosofiaa ja myyttiä. Platon katsoi sielun olleen olemassa entuudestaan, ennen sen yhdistymistä ruumiiseen. Koko Platonin ideaoppi ja siihen liittynyt tietoteoria, kuten ajatus mieleenpalauttamisesta ("anamnēsis"), perustui tähän ajatukseen. Vastaavasti Platon katsoi Sokrateen tavoin sielun olevan kuolematon. Platonin teoria oli suunnattu muun muassa atomistista materialismia vastaan.


title: Platonin teoria sielusta

text: Platonin mukaan kuolemattomuus kuului ainoastaan järkisielulle. Hänen dialoginsa "Faidon" pääasiallisena tarkoituksena oli juuri sielun kuolemattomuuden todistaminen. Sen tärkeimmät argumentit ovat:


title: Robinson

text: Robinson voi tarkoittaa seuraavia:


title: Ville Vickholm

text: Ville Vickholm (1970 tai 1971 – 27. marraskuuta 2003 Lapinjärvi) oli suomalainen potkulautailija ja potkukelkkailija.


title: Ville Vickholm

text: Hän voitti vuonna 2003 potkulautailun Eurocupin kokonaiskilpailun. Potkukelkkailussa hänellä on mitaleita MM-kilpailuista ja SM-kilpailuista.


title: Ville Vickholm

text: Vickholm toimi myös Suomen Potkukelkkailu- ja Potkulautailuliiton puheenjohtajana. Vickholm kuoli marraskuussa 2003 harjoituslenkillä rattijuopon ajaessa hänen päälleen.


title: Näläntöjärvi

text: Näläntöjärvi on järvi Kiuruvedellä. Näläntöjärven keskisyvyys on vain 71 cm, ja alle metrin keskisyvyyden jäävistä Suomen järvistä se on suurin.


title: Näläntöjärvi

text: Tummavetinen Rikkajoki laskee laajoilta suoalueelta Näläntöjärven pohjoispäähän. Samasta pohjoispäästä lähtee Näläntöjärven laskujoki Remesjoki, johon Rikkajoen vedet kulkeutuvatkin pääosin oikovirtauksena. Rikkajoen vesi sekoittuu vain vähäisessä määrin Näläntöjärven veteen.


title: Näläntöjärvi

text: Näläntöjärvi on tyypiltään matala ja runsashumuksinen, ja sen ekologinen tila on välttävä.


title: Sukassara

text: Sukassara ("Carex microglochin") on pohjoisen pallonpuoliskon tundra- ja vuoristoalueilla tavattava pienikokoinen kosteiden kasvupaikkojen sarakasvi. Suomessa laji on harvinaistunut ja se on nykyään luokiteltu uhanalaiseksi lajiksi.


title: Sukassara

text: Sukassara kasvaa pieninä versokimppuina, jotka ovat 5–15 cm korkeita. Kasvin juurakko on lyhythaarainen. Varret ovat pystyjä, hoikkia ja monilehtisiä. Varsien tyvitupet ovat vaaleanruskeita. Lehdet ovat lyhyitä, rihmamaisia ja noin 0,5 mm leveitä. Kukinto on 8–15 mm pitkä tähkä, jonka tyviosassa on 5–10 emikukkaa. Ruskeat tähkäsuomut ovat pullakkoa selvästi lyhyempiä, suippoja ja kalvolaitaisia. Kapean sukkulamaiset pullakot ovat 4–5 mm pitkiä, aluksi pystyjä mutta myöhemmin lajile tyypillisesti alaviistoja. Pullakon suusta pistää esiin luottien lisäksi ohut sukanen. Suomessa sukassara kukkii heinäkuussa.


title: Sukassara

text: Muista Suomessa tavattavista saroista sukassara muistuttaa lähinnä rahkasaraa ("Carex pauciflora").


title: Sukassara

text: Sukassaraa tavataan laajalla alueella pohjoisella pallonpuoliskolla, mutta levinneisyysalue on hyvin hajainen. Euroopasta sitä tavataan lähinnä Fennoskandian tunturialueilta Norjasta, Ruotsista, Suomesta ja Kuolan niemimaalta, Alppien alueelta, Islannista ja Grönlannista. Aasiassa laji kasvaa Kaukasuksella, Keski-Aasian vuoristoissa ja Etelä-Siperiassa. Pohjois-Amerikasta sukassara kasvaa Alaskassa, Kalliovuorilla sekä Pohjois-Kanadassa. Suomessa sukassaraa tavataan Sodankylän Kitisen rannoilla, Inarin Ivalo- ja Näätämöjokien varsilta sekä Enontekiöltä Kaaresuvannon ja Lätäsenon suujuoksun varrelta ja Kilpisjärveltä. Kitisen esiintymä lienee suurimmaksi osaksi tuhoutunut voimalaitosrakentamisen takia.


title: Sukassara

text: Sukassara kasvaa matalaruohoisilla tulvaniityillä, jokien ja purojen rannoilla sekä myös tunturipaljakalla soilla ja kosteissa notkelmissa. Laji on kalkinsuosija. Suomessa laji on harvinaistunut voimalaitosrakentamisen takia, joka on tuhonnut monia kasvupaikkoja sukassaran vaatimien kevättulvien loputtua.


title: Microsoft Kin

text: Microsoft Kin oli ohjelmistoyhtiö Microsoftin myyntiin tuoma matkapuhelinmallisto. Laitteiden valmistuksesta vastasi japanilainen elektroniikkavalmistaja Sharp. Kokoonpanon se teetti alihankintana Elcoteqin Pekingin tehtaalla. Kin oli myynnissä Yhdysvalloissa vuoden 2010 huhtikuusta heinäkuuhun, jonka jälkeen mallisto lakkautettiin. Euroopan markkinoilla sitä ei myyty lainkaan.


title: Microsoft Kin

text: Microsoft oli käyttänyt vuosien aikana kehitystyöhön miljardi dollaria, mutta jo kuuden viikon kuluttua myyntiin tulosta ilmoitettiin malliston lopettamisesta. Juuri ennen lopettamisilmoitusta puhelinta oli myyty puoleen hintaan. Arviot myytyjen puhelimien määrästä vaihtelivat 500–10 000 kappaleen välillä. Tätä voidaan pitää näiden lukujen valossa yhtiöltä täydellisenä epäonnistumisena. Kin tähtäsi älypuhelinmarkkinoille mutta siitä puuttuivat kokonaan ominaisuudet joita kuluttajat olettavat niissä olevan kuten esimerkiksi kartta-/navigointiohjelmisto, YouTube-, sää- ja pelisovellukset. Koska Kin perustui Microsoftin Windows CE-käyttöjärjestelmälle, sillä ei voinut katsella Flash-tekniikkaa hyödyntäviä videoita. Laitteen GPS-vastaanotin lisäsi ainoastaan paikkatiedon sillä otettuihin valokuviin, eikä sitä voinut hyödyntää muuten. Kuvia ei tallennettu laitteen muistiin vaan jokainen kuva ladattiin erityiselle Kin Studio -palvelimelle. Laitteelle saatava sovellusvalikoima oli olematon. Laitteessa ei ollut paikkaa muistikortille.


title: Asterix – gallialaisten sankari

text: Asterix – gallialaisten sankari (suomeksi myös Asterix ja Caesarin yllätys, ) on vuonna 1985 ensi-iltansa saanut ranskalainen animaatioelokuva. Se perustuu René Goscinnyn ja Albert Uderzon luomaan Asterix-sarjakuvaan. Elokuvan ohjasivat Gaëtan Brizzi ja Paul Brizzi, käsikirjoituksesta vastasi Pierre Tchernia. Juoni perustuu sarjakuva-albumeihin "Asterix legioonalaisena" ja "Asterix gladiaattorina". Pääosassa ääninäyttelevät muun muassa Roger Carel ja Pierre Tornade. Elokuvan suomenkielisestä ohjauksesta vastasi Tom Wentzel.


title: Asterix – gallialaisten sankari

text: Suomessa elokuva esitettiin ensi kerran 10. lokakuuta 1986. Sittemmin sitä on esitetty televisiossa Yle TV1:llä, Yle TV2:lla, MTV3:lla ja MTV Juniorilla.


title: Asterix – gallialaisten sankari

text:
Obelix on rakastunut Mimosaan, mutta on liian ujo kertomaan tunteistaan. Asterix kehottaa ystäväänsä kertomaan tunteistaan naista kohtaan antamalla esimerkiksi lahjan. Obelix antaa Asterixin avustuksella Mimosalle kukkia, mutta saa samalla huomata, että nainen on jo kihloissa Tragicomixin kanssa. Obelix pettyy, mutta unohtaa pian surunsa, kun roomalaiset sieppaavat rakastavaiset, jotka päätyvät lopulta Afrikan kautta Julius Caesarin vangeiksi. Asterix ja Obelix saavat tietää kaksikon olevan mahdollisesti Afrikassa ja ainut tapa löytää perille on liittyä muukalaislegioonaan.
Elokuva palkittiin Golden Screen palkinnolla samanninimisessä saksalaisessa elokuvatapahtumassa vuonna 1987.


title: Muskettisodat

text: Muskettisodat olivat Uudessa-Seelannissa käytyjä maoriheimojen välisiä yhteenottoja 1810-luvulta 1830-luvulle. Sodat käynnistyivät eurooppalaisten tuotua alueelle musketteja, joita saaneet heimot alkoivat alistaa muita heimoja. Tämä johti varustautumisen ja sodan kierteeseen. Sodat loppuivat 1830-luvulla niiden tullessa liian kalliiksi maoriheimoille. Sotien johdosta vuoden 1818 ja 1830-luvun välisenä aikana kuoli jopa 20 000 maoria ja neljäsosa miespuolisesta väestöstä. Sotaa käytiin sekä Pohjois- että Eteläsaarella.


title: Muskettisodat

text: Muskettisodat-nimen soveltuvuus on kyseenalaistettu. Historioitsijoiden Angela Ballaran ja James Belichin mukaan muskettien merkitys jäi lopulta vähäiseksi. Laajamittaiset sodat alueella olisivat heidän mukaansa alkaneet ilman muskettejakin, vaikkakin niiden myötä sotiminen muuttui verisemmäksi kuin perinteisillä aseilla. Belichin mukaan musketteja paljon suurempi merkitys oli ruokahuollolla, jonka turvatakseen sotajoukkojen piti ryöstellä ruokaa muilta yhteisöiltä.


title: Muskettisodat

text: Maorit olivat jo kauan ennen muskettien saapumista käyneet keskenään sotia. Yhteisöjen väliset yhteenotot lisääntyivät, kun väestömäärä nousi ja kilpailu voimavaroista kiristyi. Taisteluita käytiin erilaisin käsiasein, ja ne olivat monesti pienimuotoisia. Voittanut osapuoli sai manaa, ja hävinnyt osapuoli joutui usein muuttamaan muualle. Sodat käytiin yleensä syksyllä sen jälkeen, kun ruokavarastot talvea varten oli kerätty kokoon. Musketit tulivat ensimmäisen kerran käyttöön tiettävästi vuonna 1807, kun päällikkö Hongi Hikan johtama ngapuhi-heimo käytti niitä perinteisin asein varustautunutta ngati whatua -heimoa vastaan Moremonuin taistelussa. Ngapuhi kärsi tappion, mikä johtui suurelta osin muskettien epäluotettavuudesta ja pitkästä latausajasta.


title: Muskettisodat

text: Hongi Hika koki olevansa velvoitettu kostamaan taistelun lopputuloksen ja jatkoi edelleen muskettien hankkimista eurooppalaisilta. 1814 hän matkasi Sydneyyn Australiaan, jossa hän tapasi Samuel Marsden -nimisen lähetyssaarnaajan. Hän taivutteli Marsdenin perustamaan lähetysaseman ngapuhi-heimon alueelle Bay of Islandsiin, mihin tämä suostuikin. Lähetysasema johti siihen, että eurooppalaiset alukset vierailivat alueella useammin, mikä taas edisti kaupankäyntiä heidän kanssaan. Maorit vaihtoivat ruokaa ja suojelusta eurooppalaisiin tavaroihin. Lähetyssaarnaajat eivät suostuneet myymään maoreille aseita tai ruutia, mutta niitä saatiin laivojen miehistöiltä. Tavaroiden ja aseiden kustantamiseksi perunat ja siat määrättiin myytäväksi ensisijaisesti eurooppalaisille, mikä johti monien paikallisten nälkäkuolemaan.